Blaise Isetsima Nkufo (gebore op 25 Mei 1975 in Kinshasa, ) is 'n voormalige Switserse professionele sokkerspeler. Hy is 'n aanvaller en het vir verskeie klubs gespeel, maar sy grootste suksesse by FC Twente behaal. Al-Arabi 1x kampioen Qatar (1996) Lausanne-Sport 1x Schweizer Cup (1998) FC Twente 1x Intertoto beker (2006) 1x kampioen Nederland (2010) Seatlle Sounders 1x US Open Cup (2010) Hierdie artikel is ’n saadjie. Voel vry om Wikipedia te help deur dit uit te brei.


Keiskammahoek is 'n dorpie in die Oos-Kaap, Suid-Afrika. Die dorp lê in 'n kom in die Amatholeberge, 42 km noordwes van King William's Town. Die dorpie is tydens die Sewende Grensoorlog (Oorlog van die Byl, 1846-1847) as 'n voorpos gestig alhoewel daar reeds in 1830 'n sendingstasie hier naby gestig is. Die oorlog is hier met die oorgawe van die Xhosa-hoofmanne Sandile en Anta beëindig. Die dorp is eers in 1853 gestig na die Agtste Grensoorlog beëindig is. Alhoewel bees- en skaapboerdery en die kweek van tabak belangrik is, is bosbou (denne- en bloekombome) die belangrikste. Stutterheim is die naaste groot dorp, 37 km weg. Die Keiskammarivier ontspring ook in hierdie omgewing. Lys van dorpe in Suid-Afrika "Hoofplek Keiskammahoek". Sensus 2011. Raper, Peter (1987). "Dictionary of South African Place Names". Johannesburg: Lowry Publishers. p. 244. Besoek op 22 Mei 2021. Op Pad in Suid-Afrika. B.P.J. Erasmus. 1995. ISBN 1-86842-026-4


Die Slag van Jutland het plaasgevind op 31 Mei 1916 in die Noordsee tydens die Eerste Wêreldoorlog toe die Britse Grand Fleet slaags geraak het met die Duitse High Seas Fleet. Dit was die laaste keer dat twee lande se volledige vlote slaags geraak het. Die Britse Vloot het uit 148 skepe- en die Duitse vloot uit 99 skepe van alle tipes en grotes bestaan. Vise-Admiraal Reinhard Scheer was die bevelvoerder van die Duitse vloot en Admiraal Sir John Jellicoe was in beheer van die Britse vloot. The Encyclopedia of Sea Warfare. Spring Books. 1979. ISBN 0-600-33111-3


Bernard Melvin Parker (gebore op 16 Maart 1986 in Boksburg) is 'n Suid-Afrikaanse sokkerspeler wat vir Kaizer Chiefs speel. Hy het vantevore vir Thanda Royal Zulu, Rooi Ster Belgrado, FC Twente en Panserraikos FC gespeel. Hy het ook 68 keer vir die Suid-Afrikaanse nasionale sokkerspan uitgedraf, waartydens hy 23 doelpunte aangeteken het. In 2010 het hy as spanlid van FC Twente die kampioenskap van Nederland gewen. "FIFA World Cup South Africa 2010: List of Players" (PDF) (in Engels). FIFA. 4 Junie 2010. p. 28. Geargiveer (PDF) vanaf die oorspronklike op 17 Mei 2020. Besoek op 16 April 2014. Hierdie artikel is ’n saadjie. Voel vry om Wikipedia te help deur dit uit te brei.


Die artikel bespreek die rivier, vir inligting oor die gelyknamige dorp, sien Stormsrivier, Oos-Kaap. Die Stormsrivier (Engels: Storms River) is 'n rivier in die Tsitsikamma (streek) van die Oos-Kaap, Suid-Afrika. Die rivier ontspring in die Tsitsikammaberge en mond uit in die Indiese Oseaan. Die rivier is nie baie lank nie maar het 'n diep ravyn uitgekerf. Reisigers kon altyd slegs die rivier oorsteek via die Stormsrivierpas. Die pas is egter uitgeskakel toe die Groot Stormsrivierbrug voltooi is in 1958. Daar is 'n oord by die rivier se mond en die natuur is ongelooflik mooi. Die Otterwandelpad begin hier by die riviermond. Op Pad in Suid-Afrika. B.P.J. Erasmus. 1995. ISBN 1-86842-026-4 Garden Route. MapStudio. 1st Edition. ISBN 1-86809-761-7 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Timothy Treadwell - gebore Dexter (* 29 April 1957 op Long Island, New York, VSA; † 5 Oktober 2003 in die Nasionale Katmai-park, Alaska, VSA) was 'n radikale Amerikaanse dierebeskermer ("eco-warrior") en rolprentmaker wat sy lewe en werk aan Alaska se grizzly-bere gewy het. Toe hy mondig geword het, het hy sy van (Dexter) verander na Treadwell. Hy het altesaam 13 somerseisoene lank te midde van Alaskabere gelewe. Gedurende 2003 bly hy saam met sy vriendin, Amie Huguenard, in die wildernis van Alaska. Hier het hulle beide hulle dood ontmoet. Timothy het aandag begin trek toe hy saam bere begin lewe het. Dit het uitgeloop op enkele optredes op TV in Amerika; as gas is hy ontvang by David Letterman, Discovery Channel en Dateline NBC. Hy skryf ook 'n boek in samewerking met Jewel Palovak: Among Grizzlies: Living with bears in Alaska. Hy het ook by skole vir kinders voorligting gegee oor bere. Na Timothy se dood maak 'n bekende dokumentêre filmmaker, Werner Herzog, 'n film oor sy lewe: Grizzly man.


FC Eindhoven is 'n Nederlandse sokkerspan uit Eindhoven, wat in die Eerste divisie speel. In 1954 het FC Eindhoven die nasionale titel gewen. Die span speel se wedstryde in die Jan Louwers Stadion (kapasiteit: 4.600 sitplekke). Daar is 'n groot mededinging met PSV (hierdie derby staan bekend as die Lichtstadderby), wat ook in Eindhoven speel (ook al speel hulle in die Eredivisie). Kampioen Nederland (1) 1953/54 (naaswenner (2): 1941/42 1952/53) Eerste divisie (naaswenner (1): 2014/15) KNVB-Beker (1) 1937 Jan Louwers


Sir Abraham "Abe" Bailey (Cradock, 6 November 1864 – Muizenberg, Kaapstad, 10 Augustus 1940) was 'n Suid-Afrikaanse krieketspeler, mynmagnaat en politikus. Hy bring sy kinderjare op Cradock in die Oos-Kaap deur, maar verhuis in 1896 na Johannesburg waar hy lid word van die Reform Committee en na die Jameson-inval word hy aangehou weens hoogverraad. Hy word vrygelaat nadat hy 'n boete van £2 000 betaal. In 1899 dien hy in die Anglo-Boereoorlog as inligtingsbeampte onder lord Roberts. In 1900 organiseer hy die S.A. Light Horse wat hy grotendeels self befonds. In 1902 word hy as lid van die Progressiewe Party verkies tot lid van die Kaapse Wetgewende Vergadering vir Barkly-Wes. In 1906 gaan hy na Engeland as lid van die Transvaalse Progressiewe Party om dié party se sienswyse oor die nuwe Transvaalse grondwet aan die Britse regering voor te lê. Hy dien van 1910 tot 1924 as lid van die Unie-Volksraad – en sterf in 1940 in Muizenberg op die Kaapse Skiereiland.


Philippus Jacobus (P.J.) Olivier (distrik Fauresmith, 11 Januarie 1911 - Kaapstad, 27 Maart 1958) was goewerneur van Kaapland. Hy gaan boer op 23-jarige ouderdom op die plaas Sendelingsfontein in die distrik Fauresmith. Tydens die tussenverkiesing in Kuruman op 7 Februarie 1940 verslaan hy as kandidaat van die Nasionale Party vir T.J.B. Melville van die Verenigde Party met 3 255 teenoor 2 452 stemme en word Volksraadslid. In die verkiesing van 1943 vergroot hy sy meerderheid in Kuruman tot 1 078 teen C.H. Badenhorst van die V.P. en J.J. Moorcroft van die Afrikanerparty. In 1948 vaar hy selfs beter teen die V.P. se L.H. Fick en wen met 1 678 stemme om die derde keer agtereenvolgens Volksraadslid vir Kuruman te word. In 1951 word hy egter as administrateur van Kaapland aangestel, waarna H.R.H. du Plessis onbestrede vir die N.P. in Kuruman verkies word in die tussenverkiesing op 10 September 1951. Die enigste Afrikaanse hoërskool, wat ook uit 'n laerskoolafdeling bestaan, in Grahamstad is na hom genoem asook die Kunssentrum P.J. Olivier op Stellenbosch. Albertyn, dr. C.F. (red.) 1962.


Muden is 'n klein dorpie in KwaZulu-Natal, Suid-Afrika. Die dorpie lê aan die Mooirivier en is 38 km oos van Weenen. Die dorpie is gestig deur eerwaarde Heinrich Rottcher wat in 1862 in Suid-Afrika aangekom het. Hy het die sendingstasie na sy geboortedorp Mueden in Duitsland vernoem. Daar is 'n besproeiingskema in die omgewing en groot sitrusboorde is aangelê. Muden is die verste plek oos waar Boesmantekeninge gevind is. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika. "Hoofplek Muden". Sensus 2011. Raper, Peter E. (1987). Dictionary of Southern African Place Names. Internet Archive. p. 322. Besoek op 28 Augustus 2016.


Koördinate: 28°35′16″S 29°46′18″O / 28.58783°S 29.77169°O / -28.58783; 29.77169 Die Slag van Platrand het op 6 Januarie 1900 plaasgevind tydens die Tweede Vryheidsoorlog. Tydends die Boere se beleg van 188 dae van Ladysmith het hulle slegs een poging aangewend om die dorp in te val. Die Vrystaatse kommando's onder bevel van Cornelis de Villiers het die Britse verdedigers onder bevel van kol. Ian Hamilton aangeval by 'n heuwel wat die Boere Platrand en die Britte Wagon Hill genoem het. Die heuwel is 200 m hoog, ongeveer 5 km lank en is 5 km suidwes van Ladysmith. Die Britte het die Boere se aanval afgeslaan maar albei kante het swaar verliese gely. Die slagveld is op 1938 tot 'n nasionale monument verklaar. Gedenktekens is vir die gesneuweldes van beide kante opgerig. Die Burgergedenkteken bevat 'n ererol van al dié wat in die Natalse teater van die Tweede Vryheidsoorlog dood is. Op versoek van die Britte is 'n gedenkteken opgerig vir ds. J.D. Kestell wat tydens die geveg hulp aan vriend en vyand gebring het. Skermutselinge van die Tweede Vryheidsoorlog Op Pad in Suid-Afrika. B.P.J. Erasmus. 1995.


Henry Sampson (Londen, 12 Mei 1872 – Kaapstad, 6 Augustus 1938) was 'n leier in die Suid-Afrikaanse Arbeidersparty en kabinetsminister. Hy kom in 1892 na Suid-Afrika as drukker en word aktief in die Suid-Afrkaanse Tipografiese Vakbond, waarvan hy die hoofbestuurder was van 1903 tot 1929. Hy verhuis van Kaapstad na Oos-Londen en van daar in 1902 na Johannesburg, waar hy sekretaris word van die Witwatersrand Trades and Labour Council in 1903. Hy was een van die stigters van die Onafhanklike Arbeidersparty. Hy word in 1907 verkies tot lid van die Transvaalse Wetgewende Raad en tree toe tot die Unie-Volksraad in 1910 toe hy in die algemene verkiesing op 15 September 1910 in die kiesafdeling Commissionerstraat met net 40 stemme wen teen R. Curry van die Unionisteparty. Hy word die eerste voorsitter van die Arbeidersparty. Hy voer wetgewing aan vir mynwerkers se vergoeding vir myntering. Onder die Pakt-regering (1924 tot 1933) tussen genl. J.B.M. Hertzog se Nasionale Party en die Arbeidersparty onder leiding van kol.


Märkisch-Oderland (amptelik: Landkreis Märkisch-Oderland) is 'n administratiewe distrik in die ooste van die Duitse deelstaat Brandenburg. Dit word in die noorde begrens deur die distrik Barnim, in die ooste deur die Republiek van Pole, in die suide deur die selfregerende stad Frankfurt (Oder) en die distrik Oder-Spree, en in die weste deur die deelstaat Berlyn. Seelow is die administratiewe setel van Märkisch-Oderland, Strausberg die grootste stad in die distrik. Die natuurpark Märkische Schweiz is in Märkisch-Oderland geleë. Die landelike distrik oos van die Duitse hoofstad Berlyn behels die landskappe van Oberbarnim, die Duitse deel van Lebus en die binnelandse Oderbruch-rivierdelta tot by die Duits-Poolse grensrivier Oder.


OFC is die Oseaniese Sokkerkonfederasie (Engels: Oceania Football Confederation). OFC is een van FIFA se ses kontinentale konfederasies. Die konfederasie is op 15 November 1966 gestig en hulle hoofkantoor is in Auckland, Nieu-Seeland, geleë. Die amptelike taal is Engels en sedert 2011 is David Chung die president van die OFC. Lidlande is: Papoea-Nieu-Guinee, Nieu-Seeland, eilandnasies soos Tonga en Fidji asook ander Pasifiese eilande. Geassosieerde lande is Kiribati, Niue en Tuvalu. Australië breek op 1 Januarie 2006 weg en sluit by AFC (die Asiatiese Sokkerkonfederasie) aan. Nieu-Seeland was tot 1964 lid van die AFC, maar het in 1966 stigtingslid van die OFC geword. Verdere voormalige lede is die Noordelike Mariana-eilande en die Republiek China, wat albei by die AFC aangesluit het. Wikimedia Commons het meer media in die kategorie OFC. (en) OFC se amptelike webtuiste


Sonneberg is 'n stad in die Duitse deelstaat Thüringen. In 2011 het die stad 'n bevolking van 22 222 gehad. Hierdie artikel is ’n saadjie. Voel vry om Wikipedia te help deur dit uit te brei.


'n Voorbode (ook genoem 'n omen of voorteken) is 'n fenomeen wat na iemand se oortuiging die toekoms sou voorspel, en dikwels die aanbreek van verandering sou aandui. Alhoewel die woord "voorbode" gewoonlik ontdaan is van 'n implikasie van die aard van die verandering, en gevolglik 'n "goeie" of "slegte" uitkoms kon aandui, word die term meer dikwels in 'n behoedende of onheilspellende hoedanigheid gebruik. Antieke Romeinse religie het twee onderskeibare soorte wiggelaars as ampsdraers gehad. Die augurs het die vlug van voëls uitgelê, terwyl die haruspeks staatgemaak het op diereofferhandes, ten einde die karkas se binnegoed te bekom, wat vir wiggelary aangewend is. Waarsêery Princeton. "Omen" (in Engels). Geargiveer vanaf die oorspronklike op 4 Maart 2016. Besoek op 8 Maart 2011.


Raymond Ackerman is die stigter van die Pick n Pay-supermarkketting en een van Suid-Afrika se suksesvolste kleinhandelaars. Hy het een van die mees sprekende voorbeelde van geslaagde entrepreneurskap in Suid-Afrika geword. Ackerman se doel was altyd gemeenskapsbetrokkenheid, diens aan die samelewing en die nastrewing van familiewaardes en daarna eers die winsmotief. Raymond David Ackerman is op 10 Maart 1931 gebore. Net na die Eerste Wêreldoorlog stig sy pa Gus met enkele vennote die winkelgroep Ackermans. In 1940 word die firma verkoop aan Greatermans. Nadat hy die B.Com.-graad aan die Universiteit van Kaapstad behaal het, begin Raymond op 20-jarige ouderdom by die firma Ackermans te werk. Kort daarna is hy verplaas na die hoofkantoor van Greatermans in Johannesburg. In die vroeë 1950's ontstaan daar selfbedieningswinkels in Suid-Afrika. Greatermans stig gevolglik sy Checkers-voedselkettingwinkels met Raymond Ackerman aan die hoof. Op slegs 35-jarige ouderdom is hy die hoofbestuurder van 85 Checkers-winkels. Weens meningsverskille met sy baie ouer kollegas word hy in 1966 as direkteur ontslaan. Dit word sedertdien beskou as een van die grootste flaters wat ooit in die Suid-Afrikaanse sakewêreld begaan is. Raymond Ackerman was daarna werkloos.


Mouillepunt is ’n welvarende voorstad in Kaapstad. Dit is geleë tussen die V&A Waterfront en Grangerbaai in die ooste, Groenpunt in die suide en die Atlantiese Oseaan in die noorde en weste. Die voorstad omsoom die kuslyn en bestaan hoofsaaklik uit hoë woonstelblokke. Dit is ’n baie klein voorstad, met slegs twee groot strate, Kusweg en Bayweg. Dit is ook die tuiste van die Mouillepunt-promenade, ’n geplaveide promenade aan die kus wat daagliks deur duisende Kapenaars gebruik word. Daaragter lê die Groenpunt-meent, wat eers uit verskeie sportvelde bestaan het en nou ’n gholfbaan bevat. Die nuwe Groenpunt Stadspark & Biodiversiteitstuin is net agter Mouillepunt en het ’n ingang in Bayweg. Volgens die 2011-sensus het Mouillepunt ’n bevolking van 1 714 gehad. Die naam "Mouille" kom van die Franse woord vir ankerplek. In die vroeë 18de eeu het skepe dikwels in Tafelbaai gestrand en die destydse goewerneur het besluit ’n golfbreker (mouille in Frans) is nodig om die skepe wat voor anker lê te beskerm. Bouwerk het in 1743 begin.


Ottery is 'n voorstad in Kaapstad. Volgens die 2011-sensus het Ottery 'n bevolking van 5 089 gehad. Subplek Ottery 2011-sensus Hierdie artikel is ’n saadjie. Voel vry om Wikipedia te help deur dit uit te brei.


Mfuleni is 'n township in Kaapstad. Volgens die 2011-sensus het Mfuleni 'n bevolking van 52 274 gehad. Mfuleni 2011-sensus Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die politikus. Vir die munisipaliteit, sien Govan Mbeki Plaaslike Munisipaliteit. Govan Archibald Mvuyelwa Mbeki (9 Julie 1910 – 30 Augustus 2001) was 'n Suid-Afrikaanse politikus, en pa van die voormalige Suid-Afrikaanse president Thabo Mbeki en die politieke ekonoom Moeletsi Mbeki. Hy is vernoem na Edward Govan, 'n Skotse sendeling wat die Lovedale-kollege gestig het, waar hy dan ook skoolgegaan het. Hy was saam met Nelson Mandela die medestigter van die ANC-Jeugliga (ANCYL), die jeugorganisasie van die ANC. Sy seun, Thabo Mbeki was die president van Suid-Afrika tussen 1999 en 2008. Die Govan Mbeki Plaaslike Munisipaliteit is na hom genoem. "Govan Archibald Mbeki" (in Engels). The O'Malley Archives. Geargiveer vanaf die oorspronklike op 16 Augustus 2017. Besoek op 19 Desember 2013. "The Gov'nor". Financial Times (London). 14 Junie 2001.


Von Brandis was 'n kiesafdeling van die Suid-Afrikaanse Volksraad in die middestad van Johannesburg vanaf die eerste algemene verkiesing ná Uniewording in 1910. Die kiesafdeling is voor die verkiesing van 1977 afgeskaf. In 1910 wen die Unionisteparty se E. Nathan die setel met 'n meerderheid van 601 stemme teen 'n onafhanklike. Hy wen ook in 1915, dié keer met 568 stemme teen die Arbeidersparty se W.J. McIntyre, en in 1920 teen die Arbeidersparty se T.G. Jones met 539 stemme. In 1921 klop Nathan, toe kandidaat van die Suid-Afrikaanse Party nadat die Unioniste by die S.A.P. ingelyf is, die Arbeider M.J. Green met 789 stemme. Nathan wen in 1924 die vierde keer (met 'n meerderheid van 331 teen J.M. Colans van die Arbeidersparty). In 1929 wen hy die vyfde en laaste keer agtereenvolgens toe hy 444 stemme meer as G.A. Hay van die Arbeiders-Hoofbestuur kry. Vermoedelik is hy voor die volgende verkiesing oorlede, want in die tussenverkiesing in Von Brandis op 27 Januarie 1932 wen T.F. Allen die kiesafdeling vir die S.A.P. met 'n meerderheid van 981 teen die Arbeider J.G. McQuade.


Die Dodekanese (Grieks: Δωδεκάνησα, uitgespreek [ðoðeˈkanisa]) is 'n Griekse eilandgroep in die Egeïese See. Hierdie artikel is ’n saadjie. Voel vry om Wikipedia te help deur dit uit te brei.


Funduzi (Fundudzi) is 'n meer in die noordooste van die Limpopoprovinsie. Die meer saam met die nabygeleë TateVondo-bos speel 'n vername rol in die folklore van die Vendas. Dit is die tuiste van die misterieuse “wit krokodille”. Funduzi lê in 'n afgeleë vallei in die Soutpansberge, noordoos van Makhado (Louis Trichardt) en noordwes van Sibasa. Dit is hoog in die berge geleë en moeilik bereikbaar. Toegang tot die meer word beperk en kan slegs geskied met toestemming van die owerhede in Thohoyandou. Funduzi word beskou as Suider-Afrika se enigste werklike meer. Dit is in antieke tye gevorm toe 'n reusagtige grondverskuiwing die vloei van die Mutalerivier, 'n boloop van die Limpoporivier, versper het. Die oppervlakte van die meer wissel met die seisoene. Op sy grootste is die meer 5 km lank en 3 km breed. Gewoonlik is dit slegs 3 km lank en 'n halwe kilometer breed. Respek vir die meer deur die Venda en 'n ontmoediging van toerisme dra by tot sy goeie toestand. Swak landboupraktyke, erosie en ontbossing van die omringende berghelling lei egter tot modderige water en die gevaar van toeslikking.


Trentino-Suid-Tirol (Duits: Trentino-Südtirol, Italiaans: Trentino-Alto Adige, Ladinies: Trentin-Südtirol) is 'n outonome gewes in die noorde van Italië wat in die noorde aan Oostenryk en in die noordweste aan Switserland grens. Trentino-Suid-Tirol het 1 028 260 inwoners in 2009 gehad en het 'n oppervlakte van 13 606,87 km². Die hoofstad en grootste stad is Trient en de facto ook Bozen. Die amptelike tale is Duits, Ladinies en Italiaans. Trentino-Suid-Tirol was voor 1918 'n deel van Tirol in Oostenryk-Hongarye en is sedert die oorgawe van Oostenryk 'n outonome gewes van Italië. Trentino-Suid-Tirol bestaan uit die twee outonome provinsies Trentino en Suid-Tirol. Kimbriese taaleilande (de) Der Westen, 29 Augustus 2014: Am Rande der Alpen lebt die zimbrische Sprache weiter Hierdie artikel is ’n saadjie. Voel vry om Wikipedia te help deur dit uit te brei.


Trente (Italiaans: Trento, [ˈtrɛnto] of [ˈtrento], luister (hulp·inligting); Duits: Trient; Ladinies: Trënt; Venesiaans: Trènt) is die hoofstad en grootste stad van die outonome provinsie Trentino en van die outonome streek Trentino-Suid-Tirool in Italië met 'n bevolking van 117 307 in 2012 en 'n oppervlakte van 157,92 km². Trente het in 1918 as gevolg van Oostenryk-Hongarye se neerlaag tydens die Eerste Wêreldoorlog onder Italiaanse bewind gekom. Die stad is langs die Adigerivier geleë. Wikimedia Commons het meer media in die kategorie Trente. (en) Toerisme-inligting oor Trento op Wikivoyage (it) Amptelike webwerf (en) "Trento". Encyclopædia Britannica. Besoek op 8 Maart 2019. Hierdie artikel is ’n saadjie. Voel vry om Wikipedia te help deur dit uit te brei.


UTC+2 is die tydsone vir: Suid-Afrikaanse Standaardtyd Oos-Europese Tyd (in Kaliningrad-oblast, Kalingradtyd genoem) Egiptiese Standaardtyd Sentraal-Afrika Tyd Israelse Standaardtyd Middel-Europese Somertyd Wes-Afrika Somertyd Bulgarye* Ciprus* (behalwe Noord-Ciprus) Estland* Finland* Griekeland* Israel* Letland* Libanon* Litaue* Moldavië* Palestynse Grondgebiede* Roemenië* Sirië* Oekraïne* (behalwe Krim) Botswana** Burundi** Egipte* Demokratiese Republiek van die Kongo*/** oostelike deel Jordanië* Lesotho** Libië* Malawi** Mosambiek** Rusland* Kaliningrad-oblast Rwanda** Soedan* eSwatini** Zambië** Zimbabwe** Suid-Afrika** (en) Stede in UTC+2


Bloemfontein-Distrik was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies.


Colesberg was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar, tot in 1974. In 1948, '53, '58 en '61 kombineer Colesberg met De Aar, waarna dit weer twee afsonderlike kiesafdelings word in 1966. In 1974 verdwyn Colesberg, maar De Aar bestaan voort tot 1994. Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies.


Durban-Punt was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies.


Fort Beaufort was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar tot voor die verkiesing van 1966. In die eerste verkiesing is sir Thomas Smartt, van 1912 af leier van die Imperialistiese Unionisteparty, onbestrede verkies. In 1915 kom hy te staan teen S.C. Prinsloo van die Nasionale Party en wen met 'n meerderheid van 1 036 stemme toe hy 70,6% van die uitgebragte stemme op hom verenig. In 1920 word hy dan ook weereens onbestrede verkies. In November 1920 smelt die Unioniste saam met die Suid-Afrikaanse Party onder leiding van genl. Jan Smuts en die daaropvolgende verkiesing in 1921 word Smartt as S.A.P.-kanidaat met 'n meerderheid van 692 stemme bo die Nasionalis G.H.I. Rood verkies. Smartt wen Fort Beaufort die vierde keer in 1924 maar met 'n skrale meerderheid van 180 stemme teen die onafhanklike H. Sinclair. Smartt tree voor die verkiesing van 1929 uit die politiek en sterf op 17 April daardie jaar. In 1929 behou die Suid-Afrikaanse Party die setel toe R.A. Hockley met 324 teen die onafhanklike Sinclair wen.


Umlazi (oorspronklik Durban-Umlazi) was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies.


King William's Town in die Oos-Kaap was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar en regdeur tot die Driekamerparlement afgeskaf is in 1994. Schoeman, B.M. 1977. Parlementêre verkiesings in Suid-Afrika 1910–1976. Pretoria: Aktuele Publikasies.


Ladismith was 'n kiesafdeling in Kaapland van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies.


Manenberg is 'n township in Kaapstad. Volgens die 2011-sensus het Manenberg 'n bevolking van 52 877 gehad, waarvan 84% Kleurlinge was. Subplek Manenberg Sensus 2011 Hierdie artikel is ’n saadjie. Voel vry om Wikipedia te help deur dit uit te brei.


Hu Jintao (Chinees: 胡锦涛; gebore op 21 Desember 1942 in Taitsjou, Jiangsu) is 'n afgetrede Chinese staatsman. Hy is in 2002 as die algemene sekretaris van die Kommunistiese Party van China aangestel en was tussen 2003 en 2013 die president van die Volksrepubliek China. Hy is in Maart 2013 deur Xi Jinping opgevolg. Wikimedia Commons het meer media in die kategorie Hu Jintao. Hierdie artikel is ’n saadjie. Voel vry om Wikipedia te help deur dit uit te brei.


Die Russiese Wikipedia (Русская Википедия, Russkaja Wikipedija) is die Russiese uitgawe van Wikipedia, 'n gratis aanlynensiklopedie. Die wikipedia is op 20 Mei 2001 gestig. Die Russiese Wikipedia bereik op 11 Mei 2013 die mylpaal van 1 000 000 artikels. Dit het tans 1 806 694 artikels en is die 7de grootste wikipedia volgens die aantal artikels. 'n Voorbeeld van 'n Russiestalige artikel oor Afrikaans: Африкаанс. (ru) Die tuisblad van die Russiese Wikipedia (ru) Статистика Русской Википедии – statistieke vir die Russiese Wikipedia


Die Oekraïense Wikipedia is die Oekraïense uitgawe van Wikipedia, 'n gratis aanlynensiklopedie. Die wikipedia se eerste artikel is op 30 Januarie 2004 geskryf. Dit het tans 1 140 599 artikels en is die 17de grootste Wikipedia. 'n Voorbeeld van 'n Oekraïense artikel oor Afrikaans: Африкаанс. (uk) Die tuisblad van die Oekraïense Wikipedia (uk) Статистика Українська Вікіпедія – statistiek vir die Oekraïense Wikipedia


Die Arabiese Wikipedia is die Arabiese uitgawe van Wikipedia, 'n gratis aanlynensiklopedie. Die wikipedia is op 9 Julie 2003 begin. Dit het tans ongeveer 1 156 700 artikels, en is die 16de grootste Wikipedia. Die Wikipedia het tans 7 614 403 bladsye, waarvan 1 156 733 artikels is. Dit het 2 207 839 geregistreerde gebruikers, waarvan 5 235 as aktief gereken word. Hierdie gebruikers het in totaal 56 558 695 wysigings aangebring en 48 580 lêers opgelaai. 'n Voorbeeld van 'n Arabiestalige artikel oor Afrikaans: أفريقانية أفريقانية. Die tuisblad van die Arabiese Wikipedia Wikimedia Commons het meer media in die kategorie Arabiese Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Veldsteenkerke is kerkgeboue wat van swerfstene gebou is, meestal as dorpskerke op die platteland. Een van die kenmerkendste veldsteenkerke, wat nie vir 'n dorpsgemeenskap opgerig is nie, is die kloosterkerk in Zinna. Soms word na massiewe veldsteenkerke valslik as weerkerke verwys, alhoewel hulle nie vir verdedigingsdoeleindes gebou is nie. Veldsteenkerke is uitsluitlik in gebiede opgerig waar gletsers op hulle pad kristalliene materiaal, dit wil sê afgebrokkelde gesteentes agtergelaat het en waar natuurstene uit steengroewe nouliks voorkom. In Duitsland hoort Sleeswyk-Holstein, Mecklenburg-Voorpommere, Sakse-Anhalt en Brandenburg met Berlyn by hierdie streke. Veldstene is daarnaas in Skandinawië, Pole, Finland en die Baltiese lande as boumateriaal gebruik. Swerfstene bestaan gewoonlik uit graniet, gneis of kwartsiete en word sowel in bewerkte asook onbewerkte toestand (dikwels in twee helftes gesplits) gebruik.


Capri Village is 'n voorstad in Kaapstad. Volgens die 2011-sensus het Capri Village 'n bevolking van 3 061 gehad. Capri Village Sensus 2011 Hierdie artikel is ’n saadjie. Voel vry om Wikipedia te help deur dit uit te brei.


Port Elizabeth-Suidwes was 'n kiesafdeling van die Suid-Afrikaanse Volksraad vanaf die algemene verkiesing in 1924 nadat dié deel van Port Elizabeth vroeër onder die kiesafdeling Port Elizabeth-Suidwes geval het. Port Elizabeth-Sentraal was egter vanaf Uniewording in 1910 'n kiesafdeling. Sir William Macintosh, wat Port Elizabeth-Suid van 1915 tot 1924 verteenwoordig het, wen in laasgenoemde jaar as kandidaat van die Suid-Afrikaanse Party in Port Elizabeth-Suid met 'n meerderheid van 1 344 stemme teen die Arbeidersparty se H.G.R. Theys. In die algemene verkiesing op 18 Junie 1929 verslaan hy die Arbeider-Cresswelliet met 1 637 stemme, maar hy bly net Volksraadslid tot 19 November 1929, toe hy waarskynlik oorlede is. In die tussenverkiesing op 24 Desember 1929 word Edwin Robert McIlwraith van die S.A.P. onbestrede verkies, maar in die algemene verkiesing van 1933 verslaan die onafhanklike John Gauntlett Hirsch hom met 320 stemme. Hirsch behou die setel in die 1938-verkiesing as kandidaat van die Verenigde Party teen J.R. More van die Dominiumparty en die onafhanklike S.H. Kemp met 'n meerderheid van 1 176.


Groenpunt (Engels: Green Point) is 'n voorstad in Kaapstad, Suid-Afrika, geleë in die noordweste van die sentrale sakegebied. Dit is 'n gewilde woonbuurt vir jong professionele mense en vir die Kaapstadse gay en lesbiese gemeenskap. In die afgelope paar jaar is heelwat nuwe mediumhoogte woonstelle en gemengde-gebruik ontwikkelings opgerig. Somersetweg vorm die hoofdeurroete, omring deur talle restaurante, koffiewinkels en nagklubs. Volgens die 2011-sensus het Groenpunt 'n inwonertal van 5 362 gehad. Groenpunt (kiesafdeling) Groenpunt 2011-sensus Hierdie artikel is ’n saadjie. Voel vry om Wikipedia te help deur dit uit te brei.


Constantia was van 1953 tot 1994 'n kiesafdeling vir die Suid-Afrikaanse Volksraad in die suidelike voorstede van Kaapstad. In dié 41 jaar was dit altyd in opposisiehande, eers die Verenigde Party en daarna die Progressiewe Federale Party. In 1953 en 1958 word Sidney Frank Waterson, lid van genl. Jan Smuts se laaste kabinet tot Mei 1948 en van 1943 tot 1953 LV vir Claremont, onbestrede in Constantia verkies. Soos te wagte stem Constantia in die volkstemming in 1960 oorweldigend teen republiekwording toe 'n volle 10 405 nee-stemme uitgebring word vergeleke met net 1 638 ja-stemme. In die verkiesing die volgende jaar kry Waterson die eerste teenstand in Constantia met J.R. Vigne van die Liberale Party wat 1 115 stemme kry, 6 539 minder as die dienende LV. In 1966 sê die Progressiewe Party se R.F. Hurley vir Waterson die stryd aan, maar verloor met 4 429 stemme. Waterson bly LV tot 21 April 1970 (die einde van 'n 41 jaar lange loopbaan as LV met net 'n onderbreking van vyf jaar tussen 1938 en 1943) en in die verkiesing van daardie jaar wen David Duncan Baxter eweneens gemaklik vir die Verenigde Party met 'n meerderheid van 3 982 teen die P.P. se D. Knight.


Sonvallei is 'n voorstad in Kaapstad. Volgens die 2001-sensus het Sonvallei 'n bevolking van 2 024 gehad. Hierdie artikel is ’n saadjie. Voel vry om Wikipedia te help deur dit uit te brei.


Open Season 3 is 'n rekenaar geanimeerde familie- / buddy-rolprent van 2010 wat deur Cody Cameron geregisseer is en die stemme van Matthew J. Munn en Matt Taylor, onder andere, gebruik. (en) Amptelike webwerf Geargiveer 21 Augustus 2011 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Safed (Hebreeus: צְפַת, Tsfat, Asjkenasiese Hebreeus: Tzfas, Bybels: Ṣǝp̄aṯ; Arabies: صفد, Ṣafad) is 'n stad in noordelike Israel met 'n bevolking van sowat 30 100. Die stad is met 'n hoogte van ongeveer 900 meter bo seevlak die hoogste stad van Israel. Safed is suid van Libanon, net wes van die Jordaanrivier en noordwes van die Meer van Tiberias geleë. Die stad is in ongeveer 66 n.C. gestig en is saam met Jerusalem, Hebron en Tiberias een van die vier heilige stede binne Judaïsme. 4 bladsy "Zefat" – Israelse Statistiek Joseph Jacobs, Judah David Eisenstein. "PALESTINE, HOLINESS OF:" (in Engels). Jewish Encyclopedia. Geargiveer vanaf die oorspronklike op 6 Mei 2020. Besoek op 18 November 2018.AS1-onderhoud: gebruik authors-parameter (link) Wikimedia Commons het meer media in die kategorie Safed. (en) Toerisme-inligting oor Safed op Wikivoyage (he) Amptelike webwerf Geargiveer 20 Februarie 2014 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die Belgiese nasionale sokkerspan is die mans sokkerspan wat België tydens internasionale sokkerwedstryde verteenwoordig. Die span staan as die Rooi Duiwels bekend, as gevolg van hulle rooi wedstrydklere. Hulle mededinging met Nederland staan as die Derby van die lae lande bekend. België het nie vir die FIFA Sokker-Wêreldbekertoernooi in 2010 in Suid-Afrika gekwalifiseer nie, en ook nie vir die UEFA Europa-bekertoernooi in 2012 in Pole en die Oekraïne nie. Hulle het wel vir die Europese Sokkerkampioenskap 2016 in Frankryk gekwalifiseer. Die Rooi Duiwels se grootste prestasie is die tweede plek (naaswenners) tydens die UEFA Europa-beker in 1980. Europa-beker (naaswenner (1): 1980) Hierdie artikel is ’n saadjie. Voel vry om Wikipedia te help deur dit uit te brei.


Die Vetkoppe en Bloublasievisse (Nomeidae) is 'n vis-familie van die orde Perciformes. Daar is vier genera met minstens vyf en twintig spesies in die familie. Dertien van die spesies kom aan die Suid-Afrikaanse kus voor. Die lywe is lank en neig om plat te wees. Die dorsale vin is verdeel in twee en die stertvin is gevurk. Die skubbe is gemiddeld tot klein. Die familie word 15 – 100 cm groot en leef in 50 – 600 m diep water en vermy koue water. Die volgende genus en gepaardgaande spesies kom aan die Suid-Afrikaanse kus voor: Nomeus Nomeus gronovii - Bloublasievis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Bloublasie (Physalia utriculus), ook bekend as die "(Indo-Pacific) Portuguese man o' war", is 'n ongewerwelde dier met giftige tentakels wat in die see voorkom aan die hele kuslyn van Suid-Afrika sowel as in ander tropiese en sub-tropiese water. P. utriculus word onderskei van die Atlantiese "Portuguese Man o' War" (Physalia physalis) deur sy kleiner blasie (ses duim invergelyking met twaalf) en het 'n enkele lang tentakel. P. utriculus verskyn gereeld in swerms. In teenstelling met sy voorkoms is die Bloublasie nie 'n gewone jellievis nie, maar 'n siphonophore, wat nie 'n enkele organisme is nie, maar 'n kolonie van klein gespesialiseerde enkelinge wat zooids genoem word. Hierdie zooids is aanmekaar verbind en geintegreerd sodat hulle nie onafhanklik kan bestaan nie. Die blasie is ongeveer 5 cm lank en die tentakels word tot 10 m lank uitgestrek of 30 cm lank wanneer dit opgekrul is. Die Bloublasie dryf op die oppervlak van die water. Die tentakels is gewapen met netels wat gebruik word om die prooi te verlam.


Groenvlei lê oos van Sedgefield aan die suidekant van die N2-nasionale pad in die rigting van Knysna in die Wes-Kaap, Suid-Afrika. Dit is een van die mere (plaaslik bekend as vleie) tussen George en Knysna en vorm deel van die Goukamma-natuurreservaat. Groenvlei is ongeveer 20 000 jaar gelede gevorm toe dit deur skuiwende duine van Swartvlei en die see geskei is en het dit ‘n varswatermeer geword. Geen standhoudende riviere voed die meer nie en sy enigste noemenswaardige bron is reënwater. Fluitjiesriet en papkuil groei in die vlei. Alge gee die water ‘n groenerige kleur. Die meer se hele lengte van 4 km vorm die suidwestelike grens van die Goukammma-natuurreservaat. Ses vissoorte kom in die vlei voor. Slegs die Kaapse spierinkie en die rivier-rondeharing is inheems. In die 1930’s is die Amerikaanse grootbekswartbaars vir hengeldoeleindes in die vlei geplaas. Aan die water aan die suidekant is ‘n hotel en aan die westekant ‘n kampeerterrein. Die vlei en direkte omgewing word in beperkte mate vir ontspanningsdoeleindes benut. ‘n Grondpad loop oor die duine na die see by Platbank. Hierdie artikel is ’n saadjie.


Moltenopas is 'n bergpas in die Wes-Kaapprovinsie in Suid-Afrika. Dit is geleë in die dorre Nuweveldberge, op die R381 tussen Beaufort-Wes in die Wes-Kaap en Loxton in die Noord-Kaap. Die pas bereik 'n hoogte van 1 524 m en het 'n maksimum helling van 1:10. Die pas is in Mei 1881 voltooi en is na die eerste Eerste Minister van die Kaapkolonie, sir John Charles Molteno vernoem, 'n sakeman wat uitgebreide grond in die gebied besit het en Beaufort-Wes in die parlement verteenwoordig het. Lys van bergpasse in Suid-Afrika Standard Encyclopaedia of Southern Africa. Kaapstad: Nasou, 1972. Vol 7, bl. 497 ISBN 0-625-00323-3 Hierdie artikel is ’n saadjie. Voel vry om Wikipedia te help deur dit uit te brei. Koördinate: 32°13′34″S 22°33′44″O / 32.22605°S 22.56232°O / -32.22605; 22.56232


De Schutterij is ’n nedersetting in die munisipaliteit Oost Gelre in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Rheden is ’n nedersetting en munisipaliteit in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Ravenswaaij is ’n dorp in die munisipaliteit Buren in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Barklypas is 'n bergpas in die Oos-Kaap. Dit is op die R58-teerpad tussen Elliot en Barkly-Oos in die Drakensberge geleë. Die pas bereik sy hoogste punt bo seevlak op 2 018 m. Dit het 'n maksimum helling van 1:12. Die pas begin enkele kilometer wes vanaf Elliot op 'n hoogte van 1473 m bo seevlak. Dit styg geleidelik met skerp draaie teen 'n helling van 1:22 oor 'n afstand van 12 km. Die verskil tussen die voet en die kruin is 626 m. Die pas word gereeld in die winter gesluit weens swaar sneeuneerslae, en die pas moet in die algemeen versigtig deur motoriste aangedurf word. Lys van bergpasse in Suid-Afrika Raper, P.E.: Dictionary Of Southern African Place Names, p.70 Mountain Passes South Africa – Barklypas


Ogies is 'n klein nedersetting in westelike Mpumalanga, Suid-Afrika en lê net langs die N12 nasionale pad. Die dorp is omring deur steenkoolmyne. Die dorp het ontwikkel uit die spoorwegstasie wat in 1928 op die plaas Oogiesfontein gebou is. Die spelling van die naam na Ogies is in 1939 gemaak. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4. "Hoofplek Ogies". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Tienen (Frans: Tirlemont) is 'n stad en munisipaliteit in die Nederlandstalige Belgiese provinsie Vlaams-Brabant. Die stad is bekend vir die vervaardiging van suikerprodukte. Stadhuis Suikermuseum Museum Het Toreke O.L.V.-ten-Poelkerk Sint-Germanuskerk Paterskerk Kultuursentrum de Kruisboog Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Bizana is 'n dorp in die Oos-Kaap-provinsie, Suid-Afrika, op die N2 nasionale pad na Port Edward. Die dorpie het ontstaan toe die eerste magistraatkantoor in 1894 by Ntsingixi sowat 6 km hiervandaan gebou is. Dit is later verskuif na Bizana. Die naam mbizana beteken 'klein potjie' in Xhosa. Dit verwys na die holte waarin die dorp geleë is. Die distrik is 2 000km2 groot. Veeboerdery, mielieverbouing en bosbou is die belangrikste ekonomiese aktiwiteite. Oliver Tambo, anti-apartheid aktivis. Winnie Madikizela-Mandela, Nelson Mandela se tweede vrou. Lys van dorpe in Suid-Afrika Op Pad in Suid-Afrika. B.P.J. Erasmus. 1995 ISBN 1-86842-026-4 "Hoofplek Bizana". Sensus 2011.


Die term township (of die verouderde lokasie) verwys gewoonlik na ’n onderontwikkelde, gesegregeerde woonbuurt in Suid-Afrika waar gekleurdes van die 19de eeu af woon. Met gekleurdes word bedoel swart mense, bruin mense en Indiërs. Townships is tradisioneel aan die rand van ’n stad of dorp gebou. Die woord "township" het nie vandag ’n rassekonnotasie nie, maar die woord "lokasie" wel. Die Woordeboek van die Afrikaanse Taal noem dit "rassisties, verouderd" en die HAT meen dis "tans te vermy". In die eerste helfte van die 20ste eeu het die meerderheid van die swart bevolking in Suid-Afrika se stedelike gebiede in hostels en kamers gebly wat deur werkgewers verskaf is. Tydens en ná die Tweede Wêreldoorlog het stedelike gebiede ’n vinnige groei beleef terwyl wette verslap het. Nie werkgewers of die regering het nuwe akkommodasie gebou vir die mense wat na die stede gestroom het nie. Dit het gelei tot swak lewensomstandighede en die gebrek aan geriewe, asook hoër geweld- en misdaadvlakke. Hoë huur en oorbewoning het gelei tot die besetting van grond buite die stede en die groei van plakkersbuurte wat grootliks deur die regering geïgnoreer is.


Mechelen (Frans: Malines) is 'n Belgiese stad in die suidweste van die Vlaamse provinsie Antwerpen, aan die grens met die provinsie Vlaams-Brabant. Die munisipale gebied het 'n oppervlakte van 65 km² en sowat 82 000 inwoners (2011). Mechelen lê aan die Dyle-rivier en grens aan die munisipaliteite Willebroek, Rumst, Sint-Katelijne-Waver, Bonheiden, Boortmeerbeek, Zemst en Kapelle-op-den-Bos. Die stad beskik oor 'n spoorwegstasie wat verbindings na Antwerpen, Brussel, Leuven, Dendermonde en Gent bied. Die historiese huise langs die Dyle, die IJzerenleen (straat) en die Groot Markplein in die historiese stadsentrum lok besoekers. Die stad het baie besienswaardighede. Die Middeleeuse Lakenhal en Sint-Rombouts-katedraal is deur UNESCO as wêrelderfenis aangewys, terwyl die museum vir die kulturele genot van besoekers is. Daar is verskeie hotelle en restaurante. Die Sint-Rombouts-katedraal se toring is 97,28 meter hoog. Mechelen is die setel van 'n Rooms-Katolieke aartsbiskop. In die 9de eeu word die streek van Mechelen deur die Wikings geplunder. Die stad het eers in die 11de eeu ontstaan.


Zenon se paradokse is 'n stel probleme wat volgens algemene beskouing deur Zenon van Elea saamgestel is, ter ondersteuning van Parmenides se lering van "alles is een" en dat, in teëstelling met sintuiglike getuienis, die geloof in meervoudigheid en verandering onjuiste bevindings is, en meer spesifiek dat beweging niks meer as 'n denkbeeld is nie. Dit word gewoonlik aanvaar, gebaseer op Plato se Parmenides 128c-d, dat Zenon die opstel van hierdie teëstellings onderneem het as 'n projek, weens die paradokse wat ander filosowe opgestel het teen Parmenides se siening. Zenon kan daarom vertolk word as sou hy sê dat om meervoudigheid te aanvaar, selfs meer absurd is as handhawing van slegs "die Een". (Parmenides 128d). Volgens Plato sou Sokrates dit stel dat Zenon en Parmenides effektief een en dieselde mening sou huldig (Parmenides 128a-b). Sekere van Zenon se nege oorlewende paradokse (soos oorgelewer in Aristoteles se Fisika en in Simplicius se kommentaar daarop) is effektief ekwivalent aan mekaar. Aristoteles het wel weerleggings van enige daarvan gelewer.


Carnuntum Hoofstad van Pannonië (Pannonia superior) Stigting 6 n.C.: Militêre winterkamp van Tiberius naby 'n Keltiese nedersetting 15 n.C.: Permanente militêre voorpos Bevolking Omstreeks 50 000 Ligging in Noordwes-Pannonië Ondergang 350: Verwoestende aardbewing (sien foto hieronder van beskadigde oostelike pad in die huidige wandeltuin) 433: Pannonia deur Romeinse troepe ontruim en deur Hunne verower Argeologiese park Archäologischer Park Carnuntum Carnuntum, die hoofstad van die Romeinse provinsie (Opper-) Pannonië (Pannonia Superior), was sowat 40 kilometer oos van Wene aan die suidoewer van die Donau geleë. Die stad het by die plek ontstaan waar die Barnsteenroete in die antieke tydperk die Donau gekruis en met die hawestad Aquileia aan die Adriatiese See verbind het. Die oorblyfsels van die antieke stad maak tans deel uit van die Neder-Oostenrykse munisipaliteite Petronell-Carnuntum en Bad Deutsch-Altenburg. Die Romeinse offisier en geskiedskrywer Velleius Paterculus het in 6 n.C. verslag oor 'n Romeinse leër onder bevel van die veldheer Tiberius gelewer wat in die Keltiese koninkryk Noricum kamp opgeslaan het om daar te oorwinter.


'n Stoomwa is 'n motor wat deur 'n stoomenjin aangedryf word. Stoomwaens was die eerste egte motorvoertuie wat ooit gebou is - so het Nicholas Cugnot sy artillerie-trekmasjien reeds in 1769 in Parys aan die publiek bekend gestel. Amédée Bollée se stoomwa La Mancelle was in 1878 die eerste motor wat as 'n produksiereeks met vyftig eksemplare vervaardig is, terwyl Francis Edgar Stanley en Freelan O. Stanley se Stanley Rocket-stoomwa in 1906 as eerste motor met 205,5 km per uur 'n snelheid van meer as 200 km per uur bereik het. Aanvanklik was dit nie duidelik of motors met stoom- of met elektriese enjin die opperhand op die mark sou kry nie, maar uiteindelik het verbrandingsenjins geseëvier. Stoomenjins het slegs as trekmotors en padwalse nog tot omstreeks 1950 oorleef, terwyl elektriese motors intussen 'n hergeboorte beleef het. Die spoedrekord van stoomwaens, wat in 1906 opgestel is, is selfs eers in 2009 gebreek. Stoomlokomotief Spiegel Online: Dampfmaschinen-Rekord - Der schnellste Teekessel der Welt


Jónatan (Hebreeus: יְהוֹנָתָן Jəhōnāṯān of Jehonatan; of יוֹנָתָן Jonatan) is ’n held wat in I Samuel van die Hebreeuse Bybel voorkom. Hy was die seun van koning Saul en boesemvriend van koning Dawid. Die verhouding tussen Dawid en Jónatan is een van die merkwaardigste wat in die Bybel opgeteken staan. Jónatan word die eerste keer in die Bybelverhale genoem waar hy die wagpos van die Filistyne in Geba verslaan, (I Samuel 13) en in die daaropvolgende hoofstuk ’n alleenaanval op ’n ander Filistynse wagpos uitvoer wat sy “manhaftigheid en moed as kryger” bewys. Hy eet egter heuning, onwetend daarvan dat sy vader, as ’n eed, enige voedselinname verbied het: “Vervloek is die man wat iets eet tot vanaand” (I Samuel 14:24). Saul was van plan om Jónatan hiervoor om die lewe te bring, maar versag nadat die manskappe daarteen beswaar maak. (I Samuel 14:45). Die verhaal van Dawid en Jónatan vind sy aanvang in hoofstuk 18, waar daar geskrywe staan dat “die siel van Jónatan verkleef geraak het aan die siel van Dawid, en Jónatan het hom liefgehad soos sy eie siel” (vers 1).


Die Party vir die Diere (Nederlands: Partij voor de Dieren, PvdD) is 'n Nederlandse politieke party, wat op 28 Oktober 2002 gestig is. Die party staan vir 'n dier- en omgewing-vriendelike beleid. Nederland is sedert 30 November 2006 die eerste land ter wêreld waarin 'n party met die hooftema in die parlement verteenwoordig is. Die politieke leier was tot 8 Oktober 2019 Marianne Thieme gewees. Die verkiesings van die nuwe Tweede Kamer op 17 Maart 2021 is deur die Party vir die Diere gewen. Die party het 6 setels behaal (+1). Partij voor de Dieren (PvdD), Parlement.com Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Tweede Kamer van die Stategeneraal (Nederlands: Tweede Kamer der Staten-Generaal) is een van die twee Kamers van die Nederlandse volksverteenwoordiging, die Stategeneraal van Nederland (die andere Kamer is die Eerste Kamer van die Stategeneraal). Die Tweede Kamer bestaan sedert 1815 en is gevestig in die administratiewe hoofstad Den Haag. Hierdie Kamer het 150 lede en word regstreeks deur die bevolking verkies. Die voorsitter is Vera Bergkamp (D66). Die Tweede Kamer is die belangrikste Kamer. So het die Tweede Kamer die reg om besluite te wysig en in te dien, maar die Eerste Kamer nie. Sedert 26 Oktober 2017 bestaan die Rutte III-kabinet, wat deur die VVD, die CDA, D66 en die CU gevorm word. Hierdie regering is 'n kabinet van 75 (oorspronklik 76) setels in die vorige Tweede Kamer en 78 setels in die nuwe Tweede Kamer (sien ook: Eerste Kamer - Koalisie). Die laaste verkiesings was op 17 Maart 2021. Die nuwe Tweede Kamer is op 31 Maart ingesweer. Die setelverdeling sedert 1956 is soos volg (oorspronklike setels): In 1956 het die Tweede Kamer van 100 na 150 setels uitgebrei.


Johannes Nicolaus Brønsted (* 22 Februarie 1879 Varde (Jutland) - † 17 Desember 1947 Kopenhagen) was 'n Deense fisies-chemikus. Brønsted het in 1899 afgestudeer as chemiese ingenieur aan die Universiteit van Kopenhagen, waar hy in 1908 ook sy doktoraat behaal het en aangestel is as professor in anorganiese en fisiese chemie. In 1906 publiseer hy sy eerste werk oor "affiniteit", en in 1923 volg hy dit op met sy teorie oor die reaksies tussen sure en basisse. Hy beskryf díe reaksies as 'n uitwisseling van protone. Sy teorie is opgestel gelyktydig met, maar onafhanklik van die amper identiese teorie van die Britse chemikus Thomas Lowry, en hulle werk word nou die Brønsted-Lowry-teorie genoem. In dieselfde jaar, 1923, het ook Gilbert Lewis 'n teorie oor suur-basisreaksies gepubliseer, wat egter op 'n andere beginsel, die uitwisseling van elektronpare gebaseer is. Beide teorieë, Brønsted-Lowry en Lewis word vandag baie toegepas. Andere onderwerpe wat sy aandag getrek het is die skeiding van isotope in samewerking met G. Hevesy en die oplosbaarheid van soute in oplossings wat andere soute bevat het en die aktiwiteite wat dit beskryf.


Maxime Jacques Marcel Verhagen (gebore 14 September 1956 in Maastricht) is 'n Nederlandse historikus en politikus, en lid van die Christen-Demokratiese Appèl (CDA). Hy was minister van Ekonomiese Sake, Landbou en Innovasie, vise-ministerpresident, asook die politieke leier van sy party. Verhagen het geskiedenis aan die Universiteit Leiden gestudeer. Vanaf 1984 tot 1989 het hy vir die Tweede Kamer-groep van die CDA gewerk. Hy was vanaf 1986 tot 1990 'n lid van die munisipale raad van Oegstgeest, en vanaf 1989 tot 1994 lid van die Europese Parlement, gewees. Hy was vanaf 1994 tot 2007, en in 2010, 'n lid van die Tweede Kamer, en vanaf 2002 tot 2006, en in 2010, ook 'n parlementêre verteenwoordiger, gewees. Vanaf 22 Februarie 2007 tot 14 Oktober 2010 was hy minister van Buitelandse Sake in die Balkenende IV-kabinet. Van 9 Junie 2010 tot 30 Junie 2012 was hy partyleier en van 14 Oktober 2010 tot 5 November 2012 ook minister van Ekonomiese Sake, Landbou en Innovasie, asook vise-minister-president in die Rutte I-kabinet.


Aegir, Ægir of Ägir, (Hlér, Noors vir "see", ook Eagor/Oegir) is 'n seereus in die Noorse en Germaanse mitologie. Hy is ook die god van seevaart, bier, en blyk die verpersoonliking van die mag van die oseaan te wees. Aegir is 'n oseaanreus, wat dig by die Ase staan, maar steeds by die ouer geskiedenis van die reuse (Jotun) hoort. Aegir is volgens Hymiskviða die seun van Miskorblindi. Jonger geskrifte noem Fornjótr as sy vader. Sy eggenoot is die seegodin Rán. Hy is 'n broer van Logi (vuur) en Kari (wind). Sy twee dienaars heet Fimafengr en Eldir. Self is hy 'n vader van nege dogters, die Aegirsdogters of 'bare meisies' (Bára, Blóðughadda, Bylgja, Dúfa, Hefring, Himinglæva, Hrönn, Kólga en Unnr/Udr of Blödughadda, Bygleya, Dröbna, Dusa, Hefrig, Himinglätfa, Kolga, Raun, Udor of Unn), wie as verskillende tipes seegolwe geld (naas hierdie name noem Snorri Sturluson nog etlike andere).


Worcestershire (uitgespreek /ˈwʊstərʃər/) is 'n graafskap in Engeland, in die Verenigde Koninkryk. Die graafskap sluit in die stede van Worcester, Droitwich en Malvern. Worcestershire het geskatte 'n bevolking van 588 400 in 2017 gehad (waarvan 97,5% Blank was) en is dus die 38ste grootste graafskap in die land. Wikimedia Commons het meer media in die kategorie Worcestershire. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Swartstert-sandspiering (Parapercis hexophtalma) is 'n vis wat in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai voorkom. In Engels staan die vis bekend as die Blacktail sandperch. Die vis is wit aan die onder- en bokant. Daar is 'n vierkantige swart vlek in die middel van die stertvin en 'n klein swart kol op die voorste gedeelte van die dorsale vin. Die wyfie het klein swart kolletjies op die kop rugkant terwyl die mannetjie verskeie bruin kolletjies en strepies op die rug het. Die vis word tot 28 cm groot. Daar is ook 'n ry ligter vlekke vanaf die pektorale vin tot by die stertvin met 'n donker kol binne in die vlek. Net bo die anale vin is daar 'n ry swart kolletjies met geel rante om en daar is bruinerige lyne op die kop. Die vis leef in vlak water bo sand en rots naby koraal- en rotsriwwe. Hulle vreet krappe, garnale, gastropodes en vis. Die vissies word almal as wyfies gebore, maar sommige verander van geslag sodra hulle 20 cm lank word.


Die Swartflap-blennie (Cirripectes auritus) is 'n vis wat voorkom in die Indiese-Pasifiese oseaan en aan die ooskus van Afrika vanaf Kenia tot by Sodwanabaai. In Engels staan die vis bekend as die Blackflap blenny. Die kop is stomp voor en die kop en lyf is room kleurig, pienk of bruin van kleur en by party visse is daar verspreide swart kolletjies op die lyf. Daar is 'n groot swart kol net bokant die kieugleuf op die vis en die vis word tot 6 cm groot. Die vis leef in koraalriwwe in water wat 6 – 25 m diep is, is territoritaal van aard en vreet alge en detritus. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Cirripectes-auritus.html Hierdie artikel is ’n saadjie. Voel vry om Wikipedia te help deur dit uit te brei.


Southchurch is 'n nedersetting in die Engelse graafskap van Essex met sowat 9,4 duisend inwoners. Hierdie artikel is ’n saadjie. Voel vry om Wikipedia te help deur dit uit te brei.


Die term netboek verwys na 'n kategorie ligte en kompakte skootrekenaars wat ontwerp is om hoofsaaklik as internet-kliënte te dien. Hulle verwerkingskrag en geheue is dan meestal ook beperk in vergelyking met groter skootrekenaars, en DVD- of CD-lesers kan vanweë hul klein afmetings nie ingebou word nie, maar lae verkooppryse het van netboeke gewilde basiese intreeklas-draagbare rekenaars gemaak. Die eerste reeks netboeke, wat onder hierdie vakterm bemark is, is in 2007 deur die Nasionaal-Chinese vervaardiger Asus as Asus Eee PC op internasionale markte ingevoer. Intussen het tabletrekenaars en ultraboeke wesenlike mededingers geword.


Die agbare Nikon die Droë was in die 11de eeu ’n monnik in Kiëf in die hedendaagse Oekraïne wat deur die Tartare ’n slaaf gemaak is. Nikon is drie jaar lank gewelddadig behandel in aanhouding voor hy in ’n beweerde wonderwerk ontsnap het. Nikon het eendag aan sy slawemeester gesê Jesus sal hom binne drie dae sy vryheid gee. Die slawemeester het toe Nikon se bene gebreek sodat hy nie kon loop nie, maar tog het God hom glo drie dae later ongesiens na Kiëf gedra. ’n Ruk later het hy sy voormalige slawemeester in die stad raakgeloop. Die man het hom bekeer en het ’n dissipel van Nikon geword. Nikon is "die Droë" genoem omdat hy so intens gevas het. Hy is in 1101 dood en later deur die Oosters-Ortodokse Kerk tot heilige verklaar. Sy feesdag is sy sterfdag, 11 Desember. Lys van Russiese heiliges "The Prologue from Ohrid". Geargiveer vanaf die oorspronklike op 14 Desember 2007. Besoek op 16 Februarie 2012. Grieks-Ortodokse kalender Geargiveer 14 Desember 2007 op Wayback Machine Russies-Ortodokse kalender Geargiveer 17 Februarie 2005 op Wayback Machine Hierdie artikel is vertaal van die Engelse Wikipedia


OS X Mountain Lion (weergawe 10.8) is op 16 Februarie 2012 bekendgestel as die negende groot vrystelling in die Mac OS X reeks van Apple. Dit is geskeduleer om in die laat Suid-Afrikaanse winter van 2012 vrygestel the word. OS X Mountain Lion sal selfs meer van die iOS se eienskappe oorneem, met sommige eienskappe wat reeds in Lion vir die Mac bekendgestel is. Baie toepassings is hernoem of aangepas om ooreen te stem met hul iOS-eweknieë. Die toepassing iCal is byvoorbeeld hernoem na Calendar.


Standerton was 'n kiesafdeling in Transvaal vir die Suid-Afrikaanse Volksraad en die Transvaalse Provinsiale Raad vanaf die eerste algemene verkiesing ná Uniewording in 1910. Potgieter, D.J. (ed.) 1972. Standard Encyclopaedia of Southern Africa. Cape Town: Nasionale Opvoedkundige Uitgewery (Nasou). Schoeman, B.M. 1977. Parlementêre verkiesings in Suid-Afrika 1910–1976. Pretoria: Aktuele Publikasies. Hierdie artikel is ’n saadjie. Voel vry om Wikipedia te help deur dit uit te brei.


Abraham Fischer (Kaapstad, 9 April 1850 – 16 November 1913) was die eerste en enigste eerste minister van die Oranjerivierkolonie. Hy ontvang sy opleiding aan die Suid-Afrikaanse Kollege (die latere Universiteit van Kaapstad) en word toegelaat tot die Kaapse Balie. In 1873 is hy getroud met Ana Robertson, die dogter van Skotse immigrante na die Vrystaat. Nadat hy na die Vrystaat verhuis, word hy in 1878 tot die Volksraad verkies en word lid van die uitvoerende raad in 1896. Sy diplomatieke vernuf het die aandag op konferensies getrek. As lid van die amptelike Boeredeputasie wat steun by buitelandse moondhede moes probeer kry vir die beëindiging van die oorlog, vertrek hy saam met Cornelius Hermanus Wessels en A.D.W. Wolmarans na die buiteland op 10 Maart 1900, drie dae voor die Britse magte Bloemfontein beset. Die afvaardiging besoek talle lande in Europa en selfs Rusland en Amerika, maar sonder welslae. Ná die vredesluiting help hy om die Orangia Unie (voorloper in die Vrystaat van die Regerende Party en later die Suid-Afrikaanse Party) te stig en hy word die party se eerste president.


Midlands is 'n provinsie in die middel van Zimbabwe met sowat 1,5 miljoen inwoners (2002). Die hoofstad is Gweru (voorheen bekend as Gwelo). Hierdie artikel is ’n saadjie. Voel vry om Wikipedia te help deur dit uit te brei.


Queens Park Rangers is 'n sokkerspan in Londen, wat in die Engelse Premier League speel. QPR speel sy wedstryde op Loftus Road (met 'n kapasiteit van 18 360 sitplekke is dit een van die kleiner stadions in die Premier League). Die span is baie populêr onder musikante en kunstenaars. Kampioen Engeland (naaswenner (1): 1975/76) Championship (2)* 1982/83, 2010/11 (naawenner (2): 1967/68, 1972/73) FA Cup (naaswenner (1): 1982) League Cup (1) 1967 (naaswenner (1): 1986) Charity Shield (naaswenner (2): 1908, 1912) (*: die tweede afdeling in Engelse sokker, het voor 2004 anders geheet) Stan Bowles


Die Slag van Vegkop het op 16 Oktober 1836 in die Vrystaat naby Heilbron plaasgevind. Nadat 'n impi van sowat 600 Matebele 15 tot 17 boere aan die Vaalrivier vermoor het, en drie kinders weggevoer het, het Silkaats weer sy impi uitgestuur. Die Voortrekkers onder bevel van Andries Potgieter het die groot Matebele-mag afgeweer alhoewel al hul vee en trekbeeste afgestaan is. Silkaats het op Sondag die 16de Oktober sy hele mag van sowat 5 000 gestuur om die boere aan te val. Omtrent ⅓ van hierdie mag was egter slawe, wat bloot saamgegaan het om beeste te buit en terug te jaag. Die boere is van die impi se aankoms gewaarsku deur Betsjoena-boesmans of Bataoeng, twee dae voor die mag arriveer het. Die ronde walaer is getrek deur die disselbome van die sowat 50 waens onder die volgende wa vas te ketting, en alle spasies is met doringtakke gevul, sodat die aanvallers nie kon deurkruip nie. Die verdedigers was net 35 man sterk. Op die oggend van die aanval het die boere verskeie myle uitgery om die vyand tegemoet te gaan, want miskien kon die maTebele teruggedryf word en 'n direkte aanslag op die laer afgeweer word.


Alexandra was die verhoognaam van Doris Nefedov, gebore Treitz (1942-1969), 'n Duitse sangeres wat in die tweede helfte van die 1960's met haar donker, rokerige stem en melancholiese liedere met 'n soms Slawies-Russiese inslag groot sukses behaal het. Alexandra is op die hoogtepunt van haar loopbaan in 1969 saam met haar ma in 'n motorongeluk dood. Musiekvideo's myvideo.de: Mein Freund, der Baum youtube.com: Zigeunerjunge youtube.com: Moskau, Moskau


Die Boesmanskloofpas is 'n bergpas wat op 'n grondpad suidwes van Robertson en McGregor in die Riviersonderendberge lê. Die pas bereik sy hoogste punt op 732m bo seevlak en sy maksimum helling is 1:10. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Middelland was van 1950 tot 1974 'n kiesafdeling in die destydse Suidwes-Afrika vir die Suid-Afrikaanse Volksraad. In 1950 het die Suid-Afrikaanse Parlement 'n wet deurgevoer wat aan Suidwes-Afrika ses setels in die Unie-Volksraad en vier in die Senaat (waarvan twee verkose en twee genomineer) gegee het. Met hierdie stap het dr. D.F. Malan, die eerste minister sedert 1948 se oorwinning deur die Nasionale Party, onteenseglik aan die buitewêreld gesê dat hy Suidwes-Afrika as 'n vyfde provinsie van Suid-Afrika beskou. Dit was in antwoord op die Verenigde Nasies se besluit in 1946 dat genl. Smuts nie Suidwes-Afrika by die Unie mag inlyf nie. Die ses kiesafdelings was Windhoek, Namib, Karas, Etosha, Middelland en Omaruru. Terselfdertyd is die destydse Wetgewende Vergadering, gedeeltelik benoem, omskep in 'n nuwe met 18 verkose lede. Die Verenigde Party, wat die wetgewing oor die regstreekse verteenwoordiging van Suidwes tydens sy bewind onder genl. Jan Smuts aangevoor het, was gekant teen die hoë getal setels wat buite verhouding tot die blanke bevolking van die mandaatgebied was, maar wou nie die kiesers daar vervreem deur dit heftig teen te staan nie.


Die NG gemeente Mariental is die oudste gemeente van die Nederduitse Gereformeerde Kerk in Namibië en is in 1898 as die gemeente Gibeon gestig. Eerw. E.J. Leonard, na wie die NG gemeente Leonard en die dorpie Leonardville genoem is, was die eerste leraar van die gemeente en het 'n aantal jare die hele destydse Suidwes-Afrika as sy gemeente gehad. Ná die stigting van die gemeente Moria, later bekend as NG gemeente Otjiwarongo, het die ontsaglike groot gemeente steeds die hele suide van die gebied beslaan. Keetmanshoop is maar eers in 1924 afgestig, maar selfs daarna was die oppervlakte groter as die hele Vrystaat. Sedert 1944 is drie gemeentes kort na mekaar afgestig: Leonard (1944), Maltahöhe (1946) en Gochas (1950). Steeds was daar, buiten die hoofdorp Mariental, toe nog vyf wyke waar dienste gehou is. Die gemeente se destydse naam, Gibeon, is afgelei van 'n klein nedersetting wat mettertyd net 'n wyk van die gemeente geword het toe die middelpunt van die gemeente na Mariental verskuif het. Eerw. Leonard het in 1932 die status van predikant gekry.


Die Mendi was 'n troepskip wat vergaan het op 21 Februarie 1917. Die skip het behoort aan die Elder-Dempster-redery. Sy het gesink nadat sy gebots het met die SS Darro om 05:00 die oggend. Dit veroorsaak 'n gat van 20m by 20m aan die stuurboordkant. Daar was 'n groot aantal nie-blanke Suid-Afrikaanse soldate van die Native Labour Corps aan boord waarvan nagenoeg 805 dood is. Dit is merkwaardig dat die nuus die afgeleë krale bereik het dae voordat die amptelike verslag per kabel ontvang was. Die ongeluk het gebeur naby die Eiland Wight in die Engelse Kanaal. Ensiklopedie van Suidelike Afrika, Eric Rosenthal, 1967. Beeld. SA kry simbool ná ramp. 6 Junie 2012. Rapport. SS Mendi se storie herleef. 26 Februarie 2017. Hierdie artikel is ’n saadjie. Voel vry om Wikipedia te help deur dit uit te brei.


Hungryalisme, ook die Hungry Generation ("hongerige generasie") genoem, is 'n beweging in Bengaalse literatuur. Dit is deur Malay Roy Choudhury in 1961 begin. Van die andere stigterslede is Shakti Chattopadhyay, Samir Roychoudhury en Debi Ray. Malay Roy Choudhury Shakti Chattopadhyay Debi Ray Samir Roy Choudhury Subimal Basak Tridib Mitra Falguni Ray Utpalkumar Basu Sandipan Chattopadhyay Binay Majumdar Subo Acharya Pradip Choudhuri Subhas Ghose Saileswar Ghose Rabindra Guha Anil Karanjai Hungryalist, Shruti en Shastravirodhi Movements ( 1986 ) geskryf deur Dr. Uttam Das, Kolkata Universiteit, Kolkata, Indië. Hungryalist Movement en Malay Roy Choudhury's Poetry (2007) geskryf deur Dr. Bishnucharan Dey, Assam University, Silchar, India. hungryalism en Anti-Establishment (2007) geskryf deur Dr. Swati Banerjee, Rabindra Bharati University, Kolkata. Hungryalist Manifestoes (2007) geredigeer deur Ebadul Haque, Murshidabad, India. City Lights Journal #1 #2 & #3 (1963-66), San Francisco, geredigeer deur Lawrence Ferlinghetti. El corno Emplumado #9 #10 & #13 (1964-65), Buenos Aires, geredigeer deur Margaret Randall.


Mauritiustyd (Engels: Mauritius Time, of MUT) is 'n tydsone wat vier ure voor Gekoördineerde Universele Tyd is (met ander woorde UTC+4). Die tydsone word in die eilandnasie van Mauritius gebruik, wat in die Indiese Oseaan geleë is. Somertyd is in 2008 waargeneem. Alle horlosies is op 26 Oktober 2008 aangestel na UTC+5 en weer op 29 Maart 2009 om 3 voormiddag teruggestel. Hierdie tydverskuiwing word nie meer gebruik nie. (en) Mauritius turns the clock forward in October 2008


Sofala is 'n provinsie in die middel van Mosambiek. Die provinsie het sowat 1,6 miljoen inwoners (2006). Die hoofstad en grootste stad is die seehawe van Beira, die land se tweede grootste stad. Die Pungwerivier vloei deur die provinsie. Hierdie artikel is ’n saadjie. Voel vry om Wikipedia te help deur dit uit te brei.


'n Dogter is 'n vroulike kind (spruit), ongeag ouderdom, en die woord beskryf die verhouding tot die ouers in 'n familie. 'n Dogter kan aangenome of biologies verwant aan die ouers wees. Die manlike is 'n seun. Wikimedia Commons het meer media in die kategorie Dogter. Wikiwoordeboek het 'n inskrywing vir dogter. Hierdie artikel is ’n saadjie. Voel vry om Wikipedia te help deur dit uit te brei.


Vir ’n artikel oor die oblast met dieselfde naam, sien Wladimir-oblast. Wladimir (Russies: Влади́мир) is ’n stad in Rusland en die hoofstad van die federale deelgebied Wladimir-oblast. Dit is aan die Kljazma-rivier en sowat 200 km oos van Moskou geleë. Die bevolking in 2013 was 347 930. Katedraal van die Mariahemelvaart Wladimir se Goue Poort Amptelike webtuiste Geargiveer 14 Augustus 2007 op Wayback Machine Inligting oor die stad Geargiveer 4 Maart 2016 op Wayback Machine Wladimir en die Goue Ring Wikimedia Commons het meer media in die kategorie Wladimir. Hierdie artikel is vertaal uit die Engelse Wikipedia Hierdie Rusland-verwante artikel is ’n saadjie. U kan help deur dit uit te brei.


Vir ’n artikel oor die oblast met dieselfde naam, sien Kaloega-oblast. Kaloega (Russies: Калуга) is ’n stad in Rusland en die hoofstad van die federale deelgebied Kaloega-oblast. Dit is aan die Oka-rivier geleë, 160 km suidwes van Moskou. Die bevolking in 2019 was 336 726. Die klimaat is gematig kontinentaal; die gemiddelde jaarlikse temperatuur is 4,4 °C, die gemiddelde jaarlikse reënval 696 millimeter. Inligting oor die streek Kaloega-forum Foto's Wikimedia Commons het meer media in die kategorie Kaloega. Hierdie artikel is vertaal uit die Engelse Wikipedia


Oostendorp is ’n dorp in die munisipaliteit Elburg in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Band-caulerpa (Caulerpa filiformis) is 'n seewier wat voorkom aan die suid- en ooskus van Suider-Afrika. Die plant het dun, heldergroen blare wat oortrek is met donkergroen vlekke en spruit uit wortelagtige risome. Gids tot die Kusgebiede. Jana Media. 2007. ISBN 978-1-77009-215-0 Wikimedia Commons het meer media in die kategorie Band-caulerpa. Hierdie artikel is ’n saadjie. Voel vry om Wikipedia te help deur dit uit te brei.


Die Paleis van Holyroodhouse (Engels: Palace of Holyroodhouse), algemeen bekend as Holyrood-paleis (Holyrood Palace), is die amptelike tuiste van die Britse monarg in Skotland. Die paleis is aan die onderpunt van die Koninklike Myl in Edinburg geleë, aan die teenoorgestelde kant as Edinburg-kasteel. Staatseremonies en amptelike onthale word hier gehou. Holyrood-paleis was die hoofwoning van die Skotse monarge sedert die 15de eeu. Koningin Elizabeth II bring ’n week aan die begin van elke somer hier deur vir ’n reeks amptelike seremonies en afsprake. Die paleis is deur die jaar oop vir die publiek, behalwe wanneer lede van die koningshuis daar bly. Die aangrensende Holyrood-abdy, waarvan die ruïne nog oor is, is in 1128 al deur koning Dawid I van Skotland in gebruik geneem, lank voor die paleis gebou is. Die Augustynse abdy, waarvan die ruïnes nog op die terrein oor is, is in 1128 in gebruik geneem deur koning Dawid I van Skotland. Die naam kom óf van ’n legendariese visie van Jesus se kruis wat Dawid gehad het óf van relieke van die kruis bekend as die "Holy Rood" of "Black Rood", wat behoort het aan koningin Margaret, Dawid se ma.


Beaumont-paleis (Engels: Beaumont Palace) is omstreeks 1130 buite die noordelike poort van Oxford gebou as ’n koninklike woning vir koning Hendrik I naby die koninklike jaghuis by Woodstock in Oxfordshire. ’n Gedenkplaat aan Beaumontstraat in Oxford lees: Naby hierdie terrein het die Koningshuise gestaan wat later bekend was as Beaumont-paleis. Koning Richard I is in 1157 hier gebore en koning Jan in 1167. Koning Edward I was die laaste koning wat in Beaumont gebly het terwyl dit amptelik ’n paleis was. In 1275 het hy dit toegesê aan ’n Italiaanse prokureur, Francesco Accorsi, wat diplomatieke sendings vir hom onderneem het. In 1314 het hy belowe om ’n klooster te bou as sy lewe gespaar bly; in 1318 het hy sy woord gestand gedoen en Beaumont aan ’n godsdienstige orde, die Karmeliete, gegee. Toe die Karmeliete ontbind is tydens die reformasie van koning Hendrik VIII, is die grootste deel van die gebou afgebreek. Oxford-strate Geargiveer 24 September 2012 op Wayback Machine URL besoek op 25 Augustus 2010. Oxford: a cultural and literary companion :2000:186.


Verraaiers is die Afrikaanse rolprent wat afspeel in die tyd van die Tweede Vryheidsoorlog. Dit vertel die universele verhaal van die opoffering en moed van vegters wat moet kies tussen die beskerming van hul families en die samesmelting met die onderdrukker teen wie hulle veg. Gys de Villiers as Kmdt. Van Aswegen Viljé Maritz as C.J. van Aswegen Neil Bennet as Boyd Andrew Thompson as Henry Ahrens Jacques Bessenger as Robert Maclachlan Johan Baird as Gert Coetsee Stian Bam as Gerrie Jacobs Deon Lotz as Genl. De la Rey Altus Theart as Kruger André Roothman as Douthwaite Ivan Botha as Adaan de la Rey Carel Trichardt as regter Jacobs Paul Loots as Karel van Aswegen (jr.) Lys van Afrikaanse rolprente Kruger, Carien (3 Maart 2012). "Gedugte span werk aan SA oorlog-fliek". Rapport. Geargiveer vanaf die oorspronklike (html) op 7 Maart 2012. Besoek op 9 Maart 2012. Video op YouTube Verraaiers op Facebook "Bosbok Ses, Spier Films in vennootskap vir Verraaiers" (in Engels). screenafrica.com. 13 Februarie 2012. Geargiveer vanaf die oorspronklike (html) op 5 Maart 2016. Besoek op 9 Maart 2012.


Moroka Swallows is 'n sokkerspan in Soweto, Johannesburg, wat in die ABC Motsepe Liga speel. Die span speel sy tuiswedstryde in die Dobsonville-stadion (kapasiteit: 24 000 toeskouers). In 1965 het hulle die nasionale titel gewen. Kampioen van Suid-Afrika (1) 1964/65 (naaswenner (1): 2011/12) Suid-Afrikaanse Beker (5) 1983, 1989, 1991, 2004, 2008 (naaswenner (1): 1980) Thomas Hlongwane Jacob Lekgetho Andries Mpondo


FishBase (Afrikaans: Visbasis) is 'n uitgebreide databasis met inligting oor visspesies (veral vinvisse). Dit is die grootste en mees besoekte aanlyndatabasis oor volwasse vinvisse op die internet. Oor tyd het dit gegroei tot 'n dinamiese en veelsydige ekologiese verwysingsraamwerk, wat gereeld in wetenskaplike publikasies aangehaal word. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Froese R and Pauly D (eds) (2000) FishBase 2000: concepts, design and data sources ICLARM, Philippines. Marine Fellow: Rainer Froese Geargiveer 21 Desember 2013 op Wayback Machine Pew Environment Group. Stergiou KI and Tsikliras AC (2006) Scientific impact of FishBase: A citation analysis Geargiveer 8 Oktober 2011 op Wayback Machine In: Palomares MLD, Stergiou KI and Pauly D (eds.), Fishes in Databases and Ecosystems. Fisheries Centre, Research reports 14(4): 2–6. References Citing FishBase FishBase. Laas op 5 Julie 2010 gewysig. Besoek op 20 Julie 2011. Hierdie artikel is ’n saadjie. Voel vry om Wikipedia te help deur dit uit te brei.


Die Vingervin (Chirodactylus brachydactylus) is endemies aan Suid-Afrika en kom hoofsaaklik aan die ooskus en suidkus voor. Die vis is donker bo-op die kop en lyf en ligter ondertoe. Daar is vyf witkolle in 'n ry langs die sye. Dit kan tot 40m lank word en weeg dan 0.9 kg. Dit kom verkieslik voor in vlak riwwe, rotspoele en skeure. Dit staan ook bekend as die steenklipvis en word selde met 'n hengelstok en lyn gevang. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 http://fishbase.org/summary/Chirodactylus-brachydactylus.html Hierdie artikel is ’n saadjie. Voel vry om Wikipedia te help deur dit uit te brei.


Tongvis kan verwys na: Ooskustongvis (Austroglossus pectoralis), 'n vis wat aangetref word vanaf Kaapstad tot by KwaZulu-Natal. Kaapse tongvis (Heteromycteris capensis), 'n vis wat aan die wes- en suidkus van Suid-Afrika tot by die Transkei voorkom.


Die reuse-koningvis (Caranx ignobilis) is 'n vis wat slegs aan die ooskus van Suid-Afrika en Mosambiek voorkom. Dit is 'n groot vis met 'n skuins voorkop. Die vis is silwergrys aan die bokant en wit onder, soms met swart kolle op. Dit het ook 26 - 38 skerp skildplate op die sye agterlangs. Dit kan tot 1,6 m lank word en weeg dan 55 kg. Dit kom voor in aanlandige riwwe en sanderige strande. Alfabetiese lys van visse Lys van Suider-Afrikaanse visse volgens wetenskaplike name Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Schöneberg is 'n stadsdeel in die Berlynse distrik Tempelhof-Schöneberg. Tot en met 31 Desember 2000 het Schöneberg 'n selfstandige distrik gevorm wat naas die naamgewende stadsdeel ook Friedenau ingesluit het. Die distrik Schöneberg is as gevolg van 'n administratiewe hervorming op 1 Januarie 2001 met die destydse distrik Tempelhof saamgesmelt. Bekende besienswaardighede in Schöneberg sluit die Rathaus Schöneberg (die vroeëre regerings- en parlementsgebou van Wes-Berlyn), die grootste afdelingswinkel op die vasteland van Europa Kaufhaus des Westens (KaDeWe) en die historiese werkersbuurt Rote Insel in. Schöneberg is 'n dig beboude stadsdeel in die suidelike middestad van Berlyn wat by die oorgang van die Berlyn-Warskouse Oerstroomvallei na die Teltow-hoogplato geleë is. Op verskillende plekke in die stadsdeel is die hellings, wat daaraan verbonde is, duidelik waarneembaar. Die oostelike uitloper van 'n sytak van die glasiale Grunewaldmere-vallei is eweneens in die stadsdeel geleë en word veral in die Rudolph-Wilde-park sigbaar. Schöneberg grens in die noorde aan Tiergarten, in die ooste aan Kreuzberg en Tempelhof, in die suide aan Steglitz, in die weste aan Friedenau en Wilmersdorf en in die noordweste aan Charlottenburg.


Die Vlam-bokvis (Mulloidichthys vanicolensis) is 'n vis wat voorkom in die Indiese-Pasifiese area en aan die ooskus van Suider-Afrika tot by die suide van KwaZulu-Natal. In Engels staan die vis bekend as die Yellowfin-goatfish. Die vis het 'n geel horisontale streep in die middel by die sylyn. Die anale en dorsale vinne is geel. Party spesies het 'n ry blou spikkels aan die boonste kant van die lyf. Die vis kom in skole voor. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 ITIS http://fishbase.org/summary/Mulloidichthys-vanicolensis.html Hierdie artikel is ’n saadjie. Voel vry om Wikipedia te help deur dit uit te brei.


Umbriel (ook Uranus II) is die derde grootste maan van die planeet Uranus ná Titania en Oberon. William Lassell het die maan op 24 Oktober 1851 ontdek, saam met Ariel. Die maan is vernoem na die kwaadwillige donker gees Umbriel uit Alexander Pope se epiese gedig The Rape of the Lock. Die meeste van Uranus se mane is vernoem na figure uit William Shakespeare se werke en slegs Ariel, Belinda en Umbriel is vernoem na figure uit Alexander Pope se werke. "Planetary Satellite Mean Orbital Parameters". Jet Propulsion Laboratory, California Institute of Technology. "Planetary Satellite Physical Parameters". NASA/JPL. Besoek op 6 Junie 2010. Hierdie artikel is ’n saadjie. Voel vry om Wikipedia te help deur dit uit te brei.


Noordijk is ’n nedersetting in die munisipaliteit Berkelland in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Niftrik is ’n dorp in die munisipaliteit Wijchen in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Ds. Robert Shand (Aberdeenshire, Skotland, 1803 - Rhenosterfontein, Port Beaufort, 21 November 1876) was een van die Skotse predikante wat deur die loop van die 19de eeu na Suid-Afrika gekom het om die tekort aan predikante in die Nederduitse Gereformeerde Kerk aan te vul, goewerneur lord Charles Somerset se verengelsingbeleid uit te voer en later ook die liberale neigings in die Nederlandse teologiese seminariums teen te werk. Hy was die voorlaaste van die groep van sewe wat stuksgewys tussen 1828 en 1836 na die Kaap gekom het en predikante soos di. James Edgar, John Pears, Alexander Welsh en Thomas Reid ingesluit het. Shand ontvang sy voorbereidende opleiding aan die King's College en studeer in die teologie aan die Universiteit van Aberdeen, Skotland. In 1834 kom hy na Suid-Afrika en word ná sy legitimering aangestel as leraar op Tulbagh as die opvolger van dr. George Thom, voormalige waarnemende superintendent van die Londense Sendinggenootskap aan die Kaap wat, nadat hy uit die genootskap getree het, die eerste Skotse predikante op versoek van lord Charles gaan werf het.


Myddleton Glebe (die Myddleton-kerkgronde) lê 5km oos van Caledon aan weerskante van die N2 nasionale pad. Op 20 Februarie 1850 skenk sir Harry Smith, die goewerneur van die Kaapkolonie, 350 morg grond aan die Anglikaanse kerk om vrygestelde slawe te huisves. Elke bewoner het 'n erf gekry wat gewissel het tussen die 1 000 en 2 000 vierkante meter, maar dit sou die eiendom van die kerk bly. Bewoners kon huise bou, vee aanhou en graan en groente verbou. Slegs nasate van die oorspronklike erfhouers kon om verdere grond aansoek doen. Tot 1965 moes die bewoners 25c huur per maand aan die kerk betaal. Die kerk het streng reëls neergelê wat die lewe op die dorpie bepaal het. Die bou van die N2 nasionale pad het die dorpie in twee verdeel. Voorheen het die hoofpad teen die spoorlyn verby geloop. In 1980 is die dorpie tot gekleurde woongebied verklaar en onder die afdelingsraad van Caledon geplaas. Sedert 1995 is dit 'n woonbuurt van Caledon en huisves dit ongeveer 140 gesinne. Oor die oorsprong van die naam Myddleton bestaan meningsverskil. Eerw. Myddleton Wilshere het die dorpie aanvanklik uitgelê.


Die Robynvis (Plagiogeneion rubiginosum) is 'n vis wat voorkom in die Indiese-Pasifiese area en aan die suidkus van Afrika van Kaapstad tot by Algoabaai. In Engels staan die vis bekend as die Rubyfish. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Plagiogeneion-rubiginosum.html Hierdie artikel is ’n saadjie. Voel vry om Wikipedia te help deur dit uit te brei.


Die Twentse derby (ook wel "Derby van het Oosten") is 'n sokkerwedstryd tussen die twee professionele sokkerspanne uit die Nederlandse streek Twente: FC Twente (uit Enschede) en Heracles Almelo (uit Almelo). Die derby is 'n wedstryd tussen die twee grootste stede in Twente, waartussen (seker in Almelo) baie mededinging bestaan. Voor 1965 (toe FC Twente gestig is) het baie sokkerspanne in Twente bestaan. Die strafste derbies was toe die Enschedese derby (tussen Sportclub Enschede en Enschedese Boys) en die ou Twentse derby (tussen Sportclub Enschede en SC Heracles) gewees. Die nuwe Twentse derby (dus tussen FC Twente en Heracles) het nie dadelik baie geleef by die ondersteuners nie, ook aangesien Heracles al vinnig (in 1966) na die Eerste divisie relegeer, waar die span (op een seisoen na) tot 2005 sou bly. Verder is die derby gespeel toe FC Twente ook het gerelegeer (vir een seisoen in 1983) na die Eerste divisie en 'n paar keer vir die KNVB-Beker.


Ajax Kaapstad (Engels: Ajax Cape Town) is 'n Suid-Afrikaanse sokkerklub wat in Parow in Kaapstad geleë is. Hulle speel in die Premier Sokkerliga, die hoogste sokkerafdeling in Suid-Afrika. Ajax Kaapstad speel hulle tuiswedstryde in die Kaapstad-stadion, wat 'n kapasiteit van 69 070 toeskouers het. Thulani Serero Matthew Booth Brett Evans Thulani Hlatswayo Thembinkosi Fanteni Marciano Vink Sander Westerveld Hierdie artikel is ’n saadjie. Voel vry om Wikipedia te help deur dit uit te brei.


Die Wrakvis (Polyprion americanus) is 'n vis wat voorkom in al die oseane, die Middellandse See en aan die kus van Suid-Afrika vanaf Walvisbaai tot by KwaZulu-Natal. In Engels staan die vis bekend as die Wreckfish. Die volwasse vis is 'n donker blouerige kleur met donkerder vlekke op. Die onvolwasse vissies is bruin, ook met donker vlekke op maar die stertvin is ligter van kleur. Die volwasse vis kan tot 2 m groot word en weeg dan 200 kg. Die volwasse vis kom tot op dieptes van 650 m voor en eet ander visse onder andere stokvis. Die volwassenes kom partykeer in groot groepe voor. Dit is 'n gesogte eetvis. Op 10 Oktober 2018 is 'n wrakvis van bykans 100 kg by Doringbaai gevang. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 https://www.netwerk24.com/Nuus/Omgewing/skaars-wrakvis-was-dalk-ouer-as-80-jaar-20181009 http://fishbase.org/summary/Polyprion-americanus.html Hierdie artikel is ’n saadjie. Voel vry om Wikipedia te help deur dit uit te brei.


Kathleen McGowan is 'n Amerikaanse skryfster wat met haar romanreeks The Magdalene Line internasionale sukses behaal het. Haar boeke is al in vyftien tale vertaal. McGowan, 'n boorling van Hollywood, Kalifornië, het op die ouderdom van 21 as verslaggeefster na Noord-Ierland gegaan en in die volgende jare reise na die vasteland van Europa en die Nabye Ooste onderneem. Ná haar terugkeer na die Verenigde State was sy onder meer as hoofredakteur vir die Irish News en die Walt Disney Corporation werksaam. Sy het haarself daarnaas ook as draaiboekskryfster bekwaam en is tans besig met 'n dokumentêr oor haar reise. McGowan woon met haar eggenoot, die Ierse sanger en liedjieskrywer Peter McGowan, en hulle drie seuns in Los Angeles. The Magdalene Line is 'n romanreeks waarin fiktiewe en historiese vroulike karakters figureer wat volgens McGowan in die geskiedenis valslik uitgebeeld of selfs uitgewis is. Kathleen McGowan het in 1989 met die navorsing en skryfwerk vir haar eerste roman The Expected One begin het. Sy het die boek in 2005 self gepubliseer en 2 500 eksemplare verkoop. Die roman is op 25 Julie 2006 deur die Amerikaanse uitgewery Simon & Schuster se etiket Touchstone geherpubliseer.


Ulsted is ’n plek in die Deense Noord-Jutlandstreek van die Aalborg-munisipaliteit. Daar bly 1074 inwoners (2012). Die naam is waarskynlik afgelei van die mansnaam "Ulv" (Wolf) of "Ulf". Die dorpsnaam kan moontlik ook afkomstig wees uit die bewering dat Ulsted die laaste plek in Denemarke is waar wolwe verdryf is (verskeie ander plekke voer ook dieselfde aan). Die laaste wolf is in die 1700's verdryf. Daar is steeds op die heuwel naby die kerk 'n graf wat as wolfval gebruik is. Die wolf kan op al die dorp se bakens gesien word. In 1941 is daar 'n beeld van 'n wolf opgerig. Ulsted lê noord van die Limfjord in Vendsyssel se suidoostelike deel. Tot die munisipale hervorming in 1970 bly Ulsted met sy randgebied (Ulsted Parogie) 'n onafhanklike munisipaliteit, waarna die dorp deel geword het van Hals Munisipaliteit. Sedert 2007, Aalborg Munisipalteit. Voorheen was die kerklike lewe naas die parogiekerk gekenmerk deur 'n sterk leekmansgebaseerde arbeid verbind met die Indre Mission van die Sendinghuis en privaatwonings. Vandag is die sendinghuis verkoop.


Thisted is ’n plek in die Deense Noord-Jutlandstreek van die Thisted-munisipaliteit. Daar bly 13 005 inwoners (2011). Thisted is geleë in die Thy-streek op Vendsyssel-Thy en het ’n hawe by aan die Limfjord. Die plaaslike sokkerklub is Thisted FC. Hierdie artikel is ’n saadjie. Voel vry om Wikipedia te help deur dit uit te brei.


Die Nasionale Eerste Liga is die tweede vlak vir sokker in Suid-Afrika na die Premier Sokkerliga. Hierdie kompetisie bestaan uit 16 spanne, verdeel oor twee kompetisies (noord en suid). Die wenners van beide kompetisies speel teen mekaar in 'n eindstryd. Die wenner promoveer na die Premier Sokkerliga en die verloorder speel teen die nommer 15 van die PSL vir 'n plek in hierdie kompetisie vir die volgende seisoen. Ajax Kaapstad Kaapstad Stars Cape Umoya United Free State Stars JDR Stars Jomo Cosmos Moroka Swallows Polokwane City Pretoria Callies Richards Bay FC Royal AM Sekhukhune United Steenberg United TS Sporting Universiteit van Pretoria FC Uthongathi


Tamatiebredie is 'n eg Suid-Afrikaanse gereg wat gewoonlik van skaapvleis gemaak word en as hoofgereg bedien word. Dit word vir 'n lang tyd gekook, maar 'n drukkoker kan gebruik word om die tyd te verkort. Dit bevat bestanddele soos kaneel, kardemom, gemmer en naeltjies sowel as brandrissies. Die gereg is oorspronklik van Nederlandse oorsprong, maar die woord "bredie" is van Maleisiese oorsprong. Dit is vir die eerste in die Kaap deur Maleiers gekook. Meestal deur slawe wat na die kolonie gebring is. Die woord bredie verwys na oosterse spinasie. In tamatiebredie word tamaties natuurlik as 'n plaasvervanger vir spinasie gebruik. Pampoen, groenbone en waterblommetjies word ook soms gebruik. Kook en Geniet, eg Suid-Afrikaanse resepte. Resep vir tamatiebredie in die Sarie Afrikaanse Resepte, Boerekos: TAMATIEBREDIE Geargiveer 13 Oktober 2011 op Wayback Machine Tamatiebredie wat enigiemand kan kook Hierdie artikel is ’n saadjie. Voel vry om Wikipedia te help deur dit uit te brei.


Paraná (uitgespreek [paɾaˈna]) is een van die 26 state in Brasilië. Paraná se hoofstad en grootste stad, Curitiba, het 'n bevolking van 1 746 896 in 2010 gehad. Hierdie artikel is ’n saadjie. Voel vry om Wikipedia te help deur dit uit te brei.


Vesuvius (Italiaans: Monte Vesuvio, Latyn: Mons Vesuvius) is 'n vulkaan aan die weskus van Italië, suidoos van Napels. Die naam "Vesuvius" is afkomstig van Oskies "fesf", wat rook beteken. Die vulkaan lê in die vlakte van Kampanië en het 'n deursnede van 8 kilometer en is 1281 meter hoog. Vesuvius die enigste aktiewe vulkaan in die hoofland van Europa. Die twee ander groot vulkane in Italië, Etna en Stromboli, is respektiewelik op die eilande van Sisilië en Stromboli geleë. Die vulkaan het die antieke Romeinse stede Oplontis, Stabiae, Pompeji en Herculaneum in die jaar 79 n.C. verwoes. Die stede is nooit weer herbou nie, dit is totaal begrawe en die mense wie se voorgeslagte daar bly het, het selfs daarvan vergeet tot dit in die 18de eeu per ongeluk ontdek is. Die vulkaan se laaste uitbarsting was in 1944. Argeoloë het die sterflike oorskot van diere en twee mense asook voetspore van vlugtendes ontdek wat slagoffers van 'n vroeëre Pliniese uitbarsting, die sogenaamde Pomici di Avellino, gedurende die bronstydperk geword het.


KwaMhlanga is 'n dorp in Suid-Afrika se provinsie Mpumalanga. Dit was ook die hoofstad van die voormalige tuisland KwaNdebele vanaf 1981 tot 1994. Lys van dorpe in Suid-Afrika "Hoofplek KwaMhlanga". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Nouadhibou (Arabies: نواذيبو) is die tweede grootste stad ná die hoofstad Nouakchott in die noordweste van Mauritanië. Die stad is geleë langs die Atlantiese Oseaan en vissery speel 'n belangrike rol in die ekonomie van die stad terwyl die uitvoer van ystererts die grootste industriële aktiwiteit is. Die stad het sowat 100 000 inwoners in 2005 gehad. Dit is die land se ekonomiese hoofstad. Die stad het ook 'n lughawe en 'n stasie vir die vervoer van passasiers en ystererts. In die koloniale tye was die stad se naam Port-Etienne. Hierdie artikel is ’n saadjie. Voel vry om Wikipedia te help deur dit uit te brei.


Die Koeihaaie (Hexanchidae) is 'n kraakbeenvis-familie wat hoort tot die orde Hexanchiformes. Daar is drie genera met vier spesies wat hoort tot dié familie en al vier die spesies kom aan die Suid-Afrikaanse kus voor. Die familie se lyf is lank met slegs een dorsale vin wat op die agterkant van die lyf is en 6 tot 7 kieue splete kan teenwoordig wees. Die familie kan tot 5 m lank word en kom voor vanaf die kus tot op dieptes van 1 900 m. Die volgende genera en gepaardgaande spesies kom aan die Suid-Afrikaanse kus voor: Heptranchias Heptranchias perlo - Skerpneus-sewekiefhaai Hexanchus Hexanchus griseus - Seskiefhaai Hexanchus nakamurai - Grootoog-seskiefhaai Notorynchus Notorynchus cepedianus - Platneus-sewekiefhaai Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Die Hondhaaie (Squalidae) is 'n kraakbeenvis-familie wat hoort tot die orde Squaliformes. Daar is twee genera met twaalf spesies wat hoort tot dié familie en vyf van die spesies kom aan die Suid-Afrikaanse kus voor. Die familie het twee dorsale vinne, vyf pare kieusplete en geen anale vin nie. Die familie kan tot 1.2 m lank word en kom voor vanaf die oppervlakte tot op dieptes van 600 m. Die volgende genera en gepaardgaande spesies kom aan die Suid-Afrikaanse kus voor: Cirrhigaleus Cirrhigaleus asper - Ruwevel-penhaai Squalus Squalus acanthias - Spikkel-penhaai Squalus megalops - Stompneus-penhaai Squalus mitsukurii - Langneus-penhaai Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Kleinbaai is 'n klein dorpie in die Suid-Afrikaanse provinsie Wes-Kaap. Kleinbaai ressorteer onder die Overstrand Plaaslike Munisipaliteit, wat onder beheer van die Overberg-distriksmunisipaliteit val. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Burgerhuis aan die Braak op Stellenbosch is ’n uitstaande voorbeeld van die Kaaps-Hollandse boustyl. Pierneef het dié huis se gewel beskryf as een van die mooistes in die Kaap. Gevolglik is die huis in 1961 tot nasionale gedenkwaardigheid verklaar. Hierdie huis is in 1797 deur Antonie Fick as ’n woonhuis vir sy gesin gebou. Na die afsterwe van Fick in 1808 koop die destydse landdros van Stellenbosch, R.J. van der Riet, die huis as woonhuis vir sy skoonsuster. In 1839 word dit die eiendom van ds. P.D. Lückhoff van die Rynse Sendinggenootskap. By sy aftrede koop die genootskap die huis by hom om dit verder as pastorie te gebruik. In 1952 word die huis staatseiendom en in 1959 maak die Staat die huis oor aan die Stadsraad van Stellenbosch. As ’n diens aan die publiek en omdat hulle hul steun toesê aan die beleid om klassieke voorbeelde van die Kaaps-Hollandse boustyl te restoureer en bewaar, het die Rembrandt Groep dit op hom geneem om die huis te huur teen ’n bedrag wat die restourasie, instandhouding en ander koste dek.


The Warsaw Voice: Polish and Central European Review is 'n Engelstalige nuusblad wat in Pole verskyn. Die koerant, wat sedert 23 Oktober 1988 weekliks deur Warsaw Voice SA in Warskou uitgegee word, spits hom op nuus oor die politieke, kulturele, ekonomiese, juridiese en sosiale lewe in Pole en sy buurlande toe. Belangrike sosio-politieke en ekonomiese onderwerpe word in spesiale verslae behandel. Die gedrukte uitgawe het 'n sirkulasiesyfer van 10 500. Lesers in die buiteland mag op die aanlyn-uitgawe inteken wat gratis aangebied en daagliks opgedateer word. The Warsaw Voice Online - Aanlyn-uitgawe


Met schwa of sjwa word die uitspraak van die sogenaamde 'stomme e' (byvoorbeeld in die woord 'vader') aangedui. Die schwa is 'n vokaal. By die uitspreek van 'n schwa rus die spiere in die mond. In Afrikaans, Nederlands en die meeste ander Europese tale is lettergrepe met schwa's altyd onbeklemtoon. Albanees en Bulgaars vorm hierop uitsonderings. In die Internasionale Fonetiese Alfabet word die schwa met 'n 'omgekeerde e' as [ə] geskryf. In die Afrikaanse ortografie word die schwa geskryf as 'e' (vader) of 'i' (moeilik).


Die Slankveër (Parapriacanthus ransonneti) is 'n vis wat voorkom in die Indies-Pasifiese area en aan die ooskus van Afrika vanaf Oman tot by Koffiebaai. Dit kom nie in die Rooisee voor nie. In Engels staan die vis bekend as die Slender sweeper. Die vis se lyf is 'n dowwe pienk of geelgroen en die pens en kante van die kop is silwergeel. Daar is 'n nou, donker ring rondom die stertvin se basis terwyl die stertvin se punte bruinerig is. Die vis word 10 cm lank. Die vis kom voor in koraal- en rotsriwwe in water wat 4 – 50 m diep is. Die vis vorm groot skole wat in grotte of by rotsrifwande voorkom. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Parapriacanthus-ransonneti.html Hierdie artikel is ’n saadjie. Voel vry om Wikipedia te help deur dit uit te brei.


Die Blouspikkel-chromis (Chromis dasygenys) is 'n vis wat endemies is aan Suider-Afrika en kom voor van Inhaca tot by Park Rynie. In Engels staan die vis bekend as die Bluespotted chromis. Die vis se kleur kan baie verskil, die mees algemene kleur is dat die kop en lyf blougrys en geel aan die bokant is en dat elke skub aan die sye en agterkant 'n blou kol op het. Daar is soms 'n donkerblou kol agter die kop bokant die pektorale vin se basis en 'n wit kol is ook te sien aan die bokant van die stertvin se basis. Die vis kom voor in vlak riwwe, grasbeddings en by rotsstrande in water wat 25 m diep is. Hulle word ook dikwels by die monding van die Durbanse hawe gesien. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 BioLib Chromis dasygenys by Fishbase.


Die Donkerbalk-chromis (Chromis weberi) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by die Protea-bank in die suide van KwaZulu-Natal. Die vis is bruin of groengrys van kleur en die rante van die operkulums is swart. Die rante van al die skubbe is ook donkerder en die stertvin se punte is swart. Die vis word tot 14 cm lank. Die vis verkies koraal- en rots riwwe om in te leef in water wat 3 – 30 m diep is en hulle eet soöplankton. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Chromis-weberi.html Hierdie artikel is ’n saadjie. Voel vry om Wikipedia te help deur dit uit te brei.


Die Koning Willem II-stadion is aan die Goirleseweg in Tilburg, Nederland geleë. Dit is die tuisveld van die sokkerklub Willem II. Die stadion kan 14 750 toeskouers hanteer. Op 30 Januarie 2009 is 'Koning' by die naam van die stadion gevoeg, as verwysing na Koning Willem II van Nederland. Die stadion het 'n A-B-C-D-E-F-G-H vak en 'n ere tribune noord en suid. Hierdie artikel is ’n saadjie. Voel vry om Wikipedia te help deur dit uit te brei.


Ludwig von Mises (* 29 September 1881 – † 10 Oktober 1973) was 'n Oostenryks gebore Amerikaanse ekonoom, geskiedkundige, filosoof, skrywer en klassieke liberaal wat 'n beduidende invloed op die moderne Libertynse beweging en die Oostenrykse Leerskool gehad het. Mises het vele lesings gelewer en heelwat geskryf oor die onderwerp van klassieke liberalisme en word gesien as een van die vroeëre leiers van die Oostenrykse Leerskool in ekonomiese wetenskap. In sy verhandeling oor ekonomie getiteld, Human Action, het Mises praxeologie (Die studie van menslike handelinge) bekend gestel as 'n meer algemeen konsepsuele grondslag vir die studie van die menslike wetenskappe en bevind dat ekonomiese wette slegs afgelei kon word deur middel van metodologiese indiwidualisme (studie van sosiale verskynsels aan die hand van die indiwidue se motiverings) en daarmee het hy positivisme en materialisme as 'n grondslag vir sosiale wetenskappe verwerp. Vele van sy werke, insluitende Human Action, het gewentel rondom twee ekonomiese temas: monetêre ekonomie en inflasie; die verskil tussen regeringsbeheerde ekonomieë en vrye markte.


Georg Wenzeslaus von Knobelsdorff (17 Februarie 1699 – 16 September 1753) was 'n skilder en argitek in Pruise. Knobelsdorff is gebore in Kuckädel, nou in Krosno Odrzańskie Distrik in hedendaagse Pole. Hy was aanvanklik soldaat, daarna portret- en landskapskilder, teaterbestuurder, landskapsbeplanner en binnenshuise versierder, maar veral boumeester in diens van koning Frederik II van Pruise. Sy persoonlike houding tot die kroonprins en latere koning was deur 'n harmoniese en byna vriendskaplike begin gekenmerk, terwyl later spanninge na vore gekom het. Uiteindelik het die twee begin versoen. Von Knobelsdorff het in slegs sowat twee dekades 'n groot aantal ontwerpe vir kastele, burgerhuise, kolonnades, obeliske, tuine en ander projekte gelewer wat die stadsbeeld van Pruise se twee koninklike stede Berlyn en Potsdam sterk beïnvloed het. Baie van sy werke is later verander of vernietig, maar sommige het bewaar gebly of is gerekonstrueer. In 1753 het Knobelsdorff se jarelange lewersiekte lastig geword. Knobelsdorff sterf op 16 September 1753 in Berlyn. Wikimedia Commons het meer media in die kategorie Georg Wenzeslaus von Knobelsdorff. Georg Wenzeslaus von Knobelsdorff in die Duitse nasionale biblioteekkatalogus Georg Wenzeslaus von Knobelsdorff op archINFORM